Sailkatu gabea – Mukuru\nMUKURU festa azaroaren 13an!\n2019ko abenduan azken Mukuru festa egin genuenetik gogotsu geunden berriz indarrak hartu eta beste festa bikain bat eskaintzeko. Bada azaroaren 13an ospatuko dugu Mukuru festa berri bat. Ia talde eta bakarlari guztiak bertan izango gara eta 2 oholtzatan banatuta arratsaldean eta gauean izango da zer ikusi eta zer entzun Bergarako Kartzela Zaharrean. Kartela laster aterako […]\nMukuruko hiru taldek kontzertua emango dute Larrean\nTxost!, Ekhi Lambert eta Hegazkin-ek kontzertua emango dute Aldaia tabernan, Larrean (Barrundia, Arabako Lautada). Ez da nolanahiko emanaldia izango hainbat kolektiboren elkarlanetik sorturikoa: Mukuru, GaraiOn Sorgingunea, Aldaia Taberna eta Barrundiako Kultur Traktorea. Abuztuaren 28an izango da, larunbatarekin, 18:00etan. Ikus-entzuleentzat ondoren bertan afaltzea ez litzateke batere plan txarra.\nTxostunak diska berria prestatzen ari dira\n2018an argitaratu zuten estreineko diska, “Erreferak esperantza”. Geroztik, Txost! taldea zuzenekoak emateaz gain kantu berriak sortzen aritu da une oro. Zuzenekoak gutxitu direnean, kantu berriak are eta gehiago lantzea izan da txostunen hautua, eta 2021eko uda honetan kasik prest dute bederatzi kantuko lan berria izango dena. Zuzeneko emanaldietan zentratzen den taldea dugu Urretxu-Zumarragakoa, eta diskan […]\nDiska berria: Hegazkin- Haize beltzak (MKR012)\nIritsi da Mukururen 12. erreferentzia: Hegazkin talde berriaren “Haize beltzak”. Sintetizadoreak, kitarra elektrikoa eta ahotsa erabili dituzte Alaynek eta Isuok pop edo trip hop moldeko sei kantu osatzeko. Entzungai segidan: https://mukuru.eus/hegazkin https://hegazkin.bandcamp.com/ https://www.badok.eus/euskal-musika/hegazkin/haize-beltzak/ Sintetizadoreak eta gitarra elektrikoa: Alayn Carazo Iturriaga Ahotsa: Iosu Isaias Villanueva Castro, “Isuo” Grabaketa eta nahasketa: Ander Barriuso Muñoa (Elektrika […]\nHegazkin aireratzear da\nHegazkin talde berriak estreineko diskoa eta kontzertuak eskainiko ditu udaberri honetan. Alayn Carazo Iturriaga eta Iosu Isaias Villanueva Castro “Isuo” musikariek osatzen dute taldea, hainbat taldetan aritutakoak: Eyharts, Txost!, MKT, eta abar. Sintetizadoreak, gitarra elektrikoak eta ahotsa erabiliz, musika sendo bezain sentikorra jorratzen dute: pop, trip-hop… Sei kantuko diskoa argitaratuko dute maiatzean, “Haize beltzak” izenekoa, […]\nZuzenean nonahi #7 – Peru Galbete – Waio + Hitzen Hitzak\nMukuru Zuzenean Nonahi sortaren 7. bideoa. Konfinamenduan argitaratutako Nor Zara Zu? Peruren azken diskoko Waio eta Hitzen Hitzak kantak zuzenean. Idoia Arizaleta gitarran eta Xanti Etxeberria kontrabaxuan, Jazar sorkuntza espazioan grabatua, Iruñean.\nZuzenean nonahi #6 – Nigara zuek – Kim Jong-Il Voodoo\nMukuru zuzenean nonahi saileko bideo berri bat argitaratu berri dugu kanaldude- ren babesean. Nigara zuek- en txanda izan da oraingoa, eta Donostia – Bartzelona bideko tren batetan egin du zuzenekoa, “Kim Jong-Il Voodoo” kanta oraino argitaratu gabea. Eta nik? Nire etxeko ataritik abiatu eta 10 herrialde zeharkatu beharko banitu? Galderari erantzunez ManuBerk banionarrak sortutako testua […]\nHATXE. Teatro giroko musika.\nBERRIA egunkaria. 2021/12/21 (Andoni Imaz) Bateriak ezartzen du erritmoa, trostan elkartzen zaio pianoa, eta haien gainetik ageri dira biolina eta ahotsa, arin, jauzika. Antzoki batean daude erosoen, hori da lekurik aproposena Hatxerentzat. Hatxe Idoia Hernandez da, baina Ilargi Agirre, Peru Galbete eta Jurdana Otxoa ere badira Hatxe. Panpin hautsien dantza diskoa atera dute aurten, eta […]\nPeru Galbete-ren diska berria\n“Nor zara zu?” izenpean hirugarren lan luzea argitaratu du Peru Galbetek. Nor zara zu? by Peru Galbete Azken hiru urteetan, Usurbil, Urretxu eta Uharte artean idatzi eta grabatutako kanta batzuen bilduma da. Konfinamenduan zehar Uharten egin da nahasketa, eta garai hauetan hitzak baino zerbait gehiago partekatzeko beharretik argitaratzen da. Aurrerago, egoerak baimentzen duenean, aterako da […]\nMuskuloren disko kritika Badoken\nDisko kritika: “Esan gabe doa” (Muskulo) 2015ean hasi zuen bere ibilbidea Muskulo taldeak, triku bat errepidera atera zuten unean. Geroztik, experimental soundtrack music jorratzen aritu dira – hala dio behintzat haien Mukuru zigiluaren webguneko deskribapenak -, nahiz eta ez duten sekula zinema areto handietarako musika sortzeko saiakerarik egin. Film laburrei bai, horiei jarri izan diete […]


Kutxabanken mugikorrarekin egindako ordainketak lau aldiz hazi dira. Deia, Noticias de Bizkaia\nAurtengo lehen sei hilabeteetan\nKutxabanken mugikorrarekin egindako ordainketak lau aldiz hazi dira\nGaur egun, erakundeko banka digitaletara egiten diren sarrera guztien %62 patrikako gailuen bidez egiten da\ndeia - 2018(e)ko abuztuaren 16a, osteguna - 11:07etan eguneratua\nTelefono mugikorra egungo banka digital modernoak eskaintzen dituen gainerako baliabide teknologikoei aurrea hartzen ari da. Aurtengo lehen sei hilabeteetan online Bankan eta Banka mugikorrean Kutxabankek zenbatu zituen 50,5 milioi konexioetatik gehienak, %62, gailu hauen bidez egin zen, iaz garai berean zenbatutako sarrerak baino %11 gehiago.\nBILBO. Ohituretan etengabe gertatzen ari den aldaketa honen ñabardura adierazgarriena, ‘smartphone’ bidez osatu diren eragiketa kontableen eta ordainketen hazkundea izan da, bi kasuetan iazko zenbatekoak ia lau aldiz biderkatu baitira.\nHorrela erakusten du Erakundearen bi app-ek izan duten bilakaerak. Kutxabankpay-k, hau da, telefono bidezko ordainketen baliabideak bateratzen dituen aplikazioak, %280 hazi ditu 2017ko ekainean lortu zituen zenbatekoak.\nAurrerakada honetan erabakigarria izan da ‘merkataritzako ordainketak’ aukera barneratu izana. Teknologia berri horren bitartez, bezeroek dendetan, gasolindegietan edota jatetxeetan eginiko erosketak mugikorrarekin ordaindu ditzakete, gailua kontakturik gabe aritzeko gai den TPV terminal batera hurbilduta baino ez.\nKutxabank app-aren bidez kudeatutako kontratazioen bolumenean ere hazkunde nabaria ikusten da. Kutxabanken Banka mugikorraren bidez kontratatu diren eragiketak %268 igo dira, besteak beste mailegu pertsonalak edota ordainketen berandutzea patrikako telefonotik bertatik kontratatu ahal izateak ematen dituen abantailengatik.\nTeknologiak ematen dituen erosotasuna, segurtasuna eta erabiltzeko erraztasuna geroz eta bezero gehiagok hartzen dituzte aintzat, Kutxabanken Banka digitalera erabiltzaile berriak etengabe batzen baitira. Gaur egun, Kutxabanken bezero guztietatik %39 erabiltzaile digitalak dira. Honek esan nahi du, hamar bezerotik ia lauk ia online izaten dutela Bankuarekin daukaten harreman guztia. Batez besteko hori ia lau puntutan igo da urte bakar batean.


Jakes Esnalen askatasun eskaera: erabakia irailaren 24an | Euskal Herria | KAZETA\nJakes Esnalen askatasun eskaera: erabakia irailaren 24an\nPreso lohizundarrarren baldintzapeko askatasunari prokuradoreak ezarri helegitea ekainaren 25ean izan da aztertua. Dei Auzitegiak irailaren 24an jakinaraziko du azken erabakia. Anartean preso segitu beharko du Jakes Esnalek. Ekainaren 27an giza katea iraganen da Donibane Lohizunen bere askatasuna eskatzeko.\nIurre Bidegain|2020/06/26|0 iruzkin Eguneratua:\nDonibane Lohizuneko giza katean parte hartzeko deia egin dute eragile ezberdinek. © Guillaume Fauveau\n“Erabakia hartua dagoela iruditzen zaigu”. Maritxu Paulus Basurco abokatuak ezin izan du bere atsekabea ezkutatu Jakes Esnalek baldintzapeko askatasuna eskatzeko iragandako auzi saio luzearen ondotik. Atzo, ekainaren 25ean, hiru oren luzez aztertu zuten euskal presoaren egoera eta lehen aldiz, parte zibileko abokatua ere presente izan zen, ministerio fiskalaren ondoan. Azken honek ezarri helegiteari buruzko erabaki judiziala irailaren 24an ezagutuko da.\nJoan den martxoaren 13an zigorren aplikaziorako Parisko auzitegiak kartzelan 30 urte bete dituen Jakes Esnalen baldintzapeko askatasuna onartu zuen, baina prokuradoreak helegitea jarri zuen berehala. Euskal presoen kasuan errepikatzen den egoera da honakoa. Epaileek baldintzapeko askatasuna onartzen badute ere, prokuradoreak ez du norabidez aldatzen eta preso lohizundarra gatibu mantentzeko posizioari atxikitzen du.\nSerge Portellirekin defentsaz arduratzen den Maritxu Paulus Basurcoren iritziz, prokuradorearen jarrera “oso oso erasokorra” izan zen. “Defentsaren ikuspegitik, partzialtasun eza sentitzen dugu. Kasuaren aldeko elementuak baztertuak izan ziren eta kontrakoak berriz, oso eztabaidatuak”, deitoratu du. Justiziak erabakia hain berandu hartzea ere seinale txarra iruditzen zaio.\nKartzelan 30 urte baino gehiago daramatza 70 urte dituen Jakes Esnalek. Duela zenbait hilabete bere abokatuak erran zuen bezala, Dei Auzitegiak aitzinetik hartuak izan diren erabakiekin bat eginez gero, askatasun eskaera berri bat egiteko ezingo dute egun aurkeztu duten proiektu profesional bat bezain ona presentatu. “Nehork ez du 73 urterekin lan egiten”, dio.\nGiza katea Donibane Lohizunen\nBake Artisauek eta Bake Bideak Jakes Esnalen askatasuna galdegiteko giza katea antolatu dute ekainaren 27rako bere sorterrian, Donibane Lohizunen. Mobilizazioa goizeko 11.00etan iraganen da kostaldeko herria eta Ziburu lotzen dituen Charles de Gaulle zubian.\nAzken orenetan zenbait xehetasun eman dituzte antolatzaileek. Parte hartzaileei aholkua egin diete goizeko 10.30tatik goiti Donibane Lohizuneko tren geltoki ondoan den hilen monumentura agertzeko, harrera gune bat izanen baita bertan petoak banatzeko. Osasun neurriak ere errespetatuko dituzte, metro bateko distantzia gordez jendeen artean. Azkenik, harrabotsa egiteko tresnak eramatea proposatu dute, aldarrikapenak ahal bezain ozen entzun daitezen.\nBarriosen espetxeratzea salatuko dute\nBestalde, ekainaren 26 honetan, hilabeteko azken ostirala izanik, elkarretaratzeak eginen dituzte presoen egoera plazara ateratzeko xedez.\nEsnal bezala, kartzela zigor luzeak bete dituzten presoak dituzte gogoan Elkartasuna eta Laguntza elkarteak deituriko protesta horietan.\nHala ere, aste honetan bertan bost urteko kartzela zigorra jaso duen Mikel Barriosen egoera nahi dute azpimarratu. Hain zuzen ere Barriosen aurkako sententziak bazterrak nahastu ditu Ipar Euskal Herrian. Bake Bidea eta Bakegile elkarteek irmoki salatu dute erabakia. Eragile politikoek -hala nola, EH Baik eta Aitzina gazte antolakundeak- onartezintzat jo dute erabakia. Euskal Delegazioaren hainba kidek ere arranguraz hartu dute sententzia.


Hautesleen esku dago | Politika | Berria\nNoiz sortua: 2015-03-29 00:30:00\nHautesleen esku dago\nAlderdien babesa izan ala ez, hautesleek gaur erabakiko dute zeintzuk izanen diren heldu diren urteetarako departamenduetako kontseilariak\nAlferrik dira kalkuluak, konparazioak eta aurreikuspenak. Eta norabide emaile, soilik, alderdiek hedaturiko agiri edo adierazpenak. Izan ere, akordioak akordio, eta babesak babes, hautesleen esku egonen da gaur Departamendu Kontseilu berrietako kontseilariak zein izanen diren erabakitzea. Eta hutsetik hasiko da zenbaketa, lehen itzulian lortutako botoak kontuan hartu gabe.\nJoan den igandeko bozek, nolanahi ere, paisaia berezia utzi dute hala Frantzian nola Zuberoan, Lapurdin eta Baxenabarren ere. EH Bairen presentzia indartu egin da azken hiru lurralde horietan: Ipar Euskal Herriko hamabi kantonamenduetatik bortzetan lortu du aitzina egitea, eta eskuinaren aurka lehiatuko dira abertzaleak gaur hautesbarruti horietan.\nFronte Nazionalak ere egin du aitzina, ordea. Errobi-Aturriko kantonamenduan, erraterako, bigarren indar gisa kokatu da, eta gaurko hauteskunde egunean ere presente izatea lortu du. Are indartuagoa atera da eskuin muturreko alderdia, nolanahi ere, Frantzian: ez du oraingoz lehen kolpetik gehiengo osorik eskuratu, baina lehen indarra da kantonamendu anitzetan, eta Marine Le Pen alderdiko buruzagiaren ustez, hiru departamendutan agintzeko aukerak lituzke.\nNagusitasuna, halere, UMPk eta zentroko alderdiek eginiko batasunak lortzea espero da. Ipar Euskal Herrian, hamabi kantonamenduetatik 11n pasatu dira bigarren itzulira; Baigura eta Mondarrain kantonamenduan, gainera, bi eskuineko zerrenda ariko dira gaur elkarren aurka.\nSozialisten gainbehera, bestalde, orokorra izan da: 2011n lehen aldiz lorturiko Pirinio Atlantikoetako presidentetza galtzeko arrisku handia izanen dute gaur, nahiz eta Biarnon eutsi egin dioten zenbait kantonamendutan, historikoki indar handiagoa dutenez gero. Ipar Euskal Herrian, BAMeko eta Hendaiako kantonamenduetan lortu dute bigarren itzulira pasatzea PSko eta ezkerreko batasuneko hautagai bikoteek, baina horietako guzietan ere zaila izanen dute irabaztea. Hendaia, Baiona 2 eta Baiona 3 kantonamenduetan lor ditzakete kontseilari karguak, izatekotan. Miarritzen, Angelun, eta Baiona 1 kantonamenduetan, aldiz, aukera gehiago lituzke eskuinak.\nHala ere, sozialisten hitzak eman du zer errana bozen bi itzulien arteko kanpaina laburrean. EH Bai eta eskuinaren arteko lehia egonen den kantonamendu ia guzietan, hain zuzen, ezkerreko alderdiek EH Bairen alde egin dute. Errobi-Aturrin espero izatekoa zen, Fronte Nazionala izanen baitute abertzaleek parean, eta horri aurre egitera dei egin dute anitzek; baita ezkerrekoak ez diren batzuek ere. Ezustekoa handiagoa izan da Donibane Lohizuneko, Mendialdeko eta Uztaritze-Errobiko ibarrak-Urdazuriko boz eremuetan. Azken horretan, gainera, zerrenda independente batek ere egin du koalizio subiranistaren alde. EH Bai sostengatzeko hautua egin dute ekologistek, halaber, eskuineko zein eskuin muturreko hautagai bikoteen aurka lerrokatu baitira.\nBidaxune aldea-Amikuze-Oztibarreko kantonamendua izan da, beraz, ezkerreko babesaren salbuespena: Veronique Robertek eta Sauveur Bachok osaturiko bikoteak ez du egin Xabi Larralde eta Anita Lopeperen alde bozkatzeko deia. Jean Jacques Lasserre eta Anne-Marie Bruthe zentro-eskuineko bikoteak ere, dena den, ez du babesik lortu.\nAlderdi gehienek, hala ere, ez dute boto irizpiderik eman bigarren itzulirako, eta ikusteko dago, era berean, alderdien erranei kasu eginen ote dieten herritarrek. Eta hori, bozkatzera joaten baldin badira. Lehen itzulian bezala, bigarrenerako ere parte hartze txikia izatea ez bailitzateke arraroa. Ipar Euskal Herrian, erraterako, %48,6koa izan zen abstentzioa joan den igandean.\nSegurua den aldaketa bakarra kontseilari kopuruarena izanen da, kantonamendu bakoitzetik bi pertsona joanen baitira gaurko bozen ondotik Departamenduetako Kontseiluetara. Hemendik aitzina kontseilari erdiak emakumezkoak izanen dira, eta bertze erdiak, berriz, gizonak.


“Influencer Marketing” arrakastatsua egiteko bost aholku – Ekonomiaren KZ\n“Influencer Marketing” arrakastatsua egiteko bost aholku\nAzken urteotan, gora egin du sare sozialetan eragin handia duten erabiltzaileen kopuruak, eta markak pertsona horien eragiteko ahalmenaz ohartu dira. Horrela, Influencer Marketing izeneko marketin-estrategia arrakasta handia izaten ari da, hau da, marken eta Interneten ikusgarritasun handia duten pertsonen arteko lankidetza-loturak lortzea helburu duen estrategia. Hurrengo lerroetan, Influencer Marketing arrakastatsua bermatzeko ezinbestekoak diren gomendioez hitz egingo dugu\nInternetek, eta batez ere gaur egun izen handia duten sare sozialek, Instagram, Tik Tok eta Youtubek, besteak beste, influencer izenarekin ezagutzen diren pertsona batzuk agertzea eragin dute. Hala, influencer direlakoak ikusgarritasun eta protagonismo handiko pertsonak dira, eta erreferente bihurtu dira erabiltzaile askorentzat. Hori kontuan hartuta, sare sozialetako famatu horiek ezinbestekoak dira markentzat; izan ere, influencer batek produktu jakin bat kritikatzen badu, edo, besterik gabe, arropa-marka bat erabiltzen agertzen bada, marka jakin baten ikusgarritasuna handitu dezake, eta, beraz, salmentek nabarmen egin dezakete gora.\nHortaz, influencerekin lan egitea marken jarduera nagusietako bat da gaur egun, batez ere enpresa baten hedapena eta ikusgarritasuna handitzeko edo publikoarekin engagement sortzeko. Kanpainetan, Influencer Marketing tekniken erabilera arrakasta izaten ari da, eraginkortasunagatik eta inbertsioaren itzulera mailan (ROI) dituen emaitza izugarriengatik.\nAzpimarratzekoa da oraindik ere enpresa batzuek ez dakitela Influencer Marketing estrategia eraginkorrak garatzen; horregatik, hemen azalduko dizkizugu estrategia on bat gauzatzeko kontuan hartu behar dituzun bost trikimailuak:\nInfluencer egokia hautatu: influencer egokia aukeratzea helburuak finkatzea bezain garrantzitsua da. Markarekin, produktuekin eta, batez ere, zure xede-publikoarekin bat egiten duen norbait aukeratu behar da. Segmentatu influencer ideala zure targetaren arabera, bai eta bere argitalpenen tipologiaren arabera ere.\nErabiltzaileak protagonista: erabiltzaileek sortutako edukia partekatzea marka bat humanizatzeko tresnarik onenetako bat da, eta, gainera, publikoa enpresa batekin harremanetan jartzera bultzatzen du.\nSustapen-kodeak: influencer bakoitzari sustapen-kode bakar eta errepikaezina partekatzean datza, haiek beren publikoarekin partekatu dezaten. Ekintza horren onuren artean, kanpaina baten ROI delakoa arakatu ahal izatea eta markak bihurketak areagotzea nabarmentzen dira.\nErrendimendua neurtu: “atsegin dut” kopuruak ez du ezer esaten. Begiratu bihurketak, zenbat erabiltzailek bisitatu duten zure profila influencer eduki batetik abiatuta, eta erosketei bide eman dien. Neurketa horiek egiteko, sare sozialetara bideratutako funtzioak dituzten analisi-tresnak gehitu. Gainera, argitalpen horien iruzkinak berrikusi, iritziak ezagutzeko eta audientzia zuzena lortzen ari zaren ondorioztatzeko.\nHarreman pertsonala: argitalpenen tonuari edo motari buruzko akordio batera iristen zareten arren, influencerak askatasun narratiboa izatea ezinbestekoa da, bere irudiarekin eta mezuekin koherentea izateko.\n← ‘Customer Experience’ delakoa hobetzeko bost aholku\nGure enpresaren webgunea hobetzeko sei gako esanguratsu →\nGure enpresaren webgunea hobetzeko sei gako esanguratsu


«Transeptu»: berrikuspenen arteko aldeak - Wikipedia, entziklopedia askea.\n«Transeptu»: berrikuspenen arteko aldeak\n16:54, 18 abuztua 2009ko berrikusketa\n64 bytes removed , Duela 11 urte\n16:26, 18 abuztua 2009ko berrikusketa (aldatu)\n16:54, 18 abuztua 2009ko berrikusketa (aldatu) (desegin)\nt (Zuzenketa batzuk)\n'''TranseptuTranseptua''' hitza, ohi, [[arkitektura]] erlijiosoko hitzen arteanerlijiosoan, elizetan,elizetako [[nabe (arkitektura)|nabe]] nagusia zabaletara gurutzatzen duen nabea da.\nTranseptua, ohi, [[presbiterio (arkitektura)|presbiterioa]] (edo [[koru (arkitektura)|korua]], existitzen denean), eta luzetarako nabea edo nabeen arteaartean kokatzenohi dadago, bi espazio horien banaketa gune bezala. Bere etimologiak hala adierazten du, [[latin]]ezko ''trans'' eta ''septum'' hitzetik baitator, hesia esan nahi duena, fededun soilen eta klerigoekklerikoek bakarrik erabil dezaketen presbiterioaren artean jarritako oztopo bat dela adierazi nahi delarik.\nNabea eta transeptua gurutzatzen diren tokia, [[gurutzadura (arkitektura)|gurutzadura]] da. Honen gainean jartzen dira [[zinborio]]a eta [[kupula]].\nNabeak eta transeptuak neurri berekoak direnean eta erdian gurutzatzen direnean, [[gurutze greziar]] formako oinplanoa lortzen da. Ohikoagoa den moduan, nabea transeptua baino luzeagoa bada, eta gurutzatze tokia burutik hurbilago baldin badago, orduan, oinplanoa, [[gurutze latindar]] formakoa da.\n[[Arkitektura]] [[erromaniko]]an, ohiko kokapena, gurutze latindar formako oinplanoarenaoinplanoa zen,da: transeptua, nabearen zabalera baino luzeagoa delarikda, transeptuaren besoak alboetatik irtetzen zirelarikdira, eta kanpoaldean nabarmentzen zirendira. Ondoren,Geroagoko arkitekturan transeptuaren luzera eta nabeen zabalera osoa berdindu zen, horrela, kanpotik, hori nabarmentzerik ez zegoelarik, barnean argi ikusten zen arren.


Miarritze hamar urte dantzan — dantzan.eus\nHemen zaude: Hasiera › Hemeroteka › Miarritze hamar urte dantzan\nMiarritze hamar urte dantzan\nBiarritz Ballet zentro koreografikoak hamar urte beteko ditu aurten, hasieratik Thierry Malandain koreografoa buru duela.Urtemuga dela eta, 'Carmen' eta 'Don Juan' emanen ditu asteburuan Miarritzen\nBeti labainkorra baldin bada ere kultura eta diruaz aldi berean mintzatzea, atzera begiraden orduan balio du, agian. Thierry Malandain zentroaren hasieratik balletaren buru eta koreografoa pozik dago balorazioa egiterakoan, bereziki hamar urtez Miarritzek eta inguruko publikoak bereganatua duelako konpainia. Heldu den urteetako erronka bide hori jarraitzeaz gain garapena atzerrian segitzea dutela dio. Libano, Zipre, Mexiko eta Mazedoniara joatekoak dira, besteak beste.\nBeste zifra batzuk ematekotan, aipa daitezke hamar urte hauetan egin 762 agerraldiak (aurtengo agorrileko zifra da). Miarritzen bertan, 101. Horiei guztiei esker, 500.000 ikusle bildu dituzte. Hasieran, 12 dantzari ziren intermitente estatutua zutenak, eta gaur egun 17 dantzari dira hilabete sari finkoarekin. Teknikoak eta administraziokoak barne 30 bat dira.\nOrotara 33 sorkuntza\nSorkuntza aldetik, 33 sorkuntza gauzatu ditu balletak. Jakinez zentro koreografikoen betebeharretako bat, publikoaren sentsibilizatze lanez gain,sorkuntza bultzatzea dagoela. Eta, funtsean, Thierry Malandain Biarritz Balletako koreografoak ere hori du gustuko. Tamalez, azkenaldi honetan, begi bistakoak ez diren obretarako aukera gutxi dago, Malandainek berak azaldu duenez: «Krisiagatik, ahal bezainbat sartze egiteko, publiko zabalak ezagutzen dituen izenak bakarrik nahi dituzte antzokiek. Berrikitan Mari Errauskin egitea eskatu didate. Ez dut gogorik, eta, beraz, beste idei baten bila nabil».\nBegi bistakoak eta narratiboak. Malandainek, ordea, abstrakziora joan nahiko luke orain. Duela hamar urte, alta, istorioak kontatzea gustukoa zuen, nahiz eta kritikek modaz kanpo zela leporatu. Asteburu honetan emanen duen Carmen sorkuntza garaikoa du, justuki. Duela hamar urte asmatua, horrekin etorri zen Saint Etiennetik Miarritzera bere balleta. Agerraldi horretatik landa zion eskatu Miarritze hiriko udalak Miarritzen gelditzea. Orduko hori emanen dute igandean 17:00etan, eta astelehenean 20:30ean, jantzi eta apainketa berriekin. Lagun izanen du Don Juan, 2006ko sorkuntza. Bi balletak koreografoak izan duen bilakaeraren lekuko. Carmen, beraz, balleta narratiboa, eta Don Juan abstraktuagoa. Hori bai, biak dantza neoklasikoan, hori baita Malandainen estiloa. Biak sedukzioa dutela gaitzat, bata emazteen ikuspegitik eta bestea gizonekotik, biak dira ezagunak eta, beraz, arrakasta segurtatua dute hauek ere. Igandeko sala betea dute, eta astelehenerako, laster.


Erreka Eguna, sanjoanei bukaera borobila emateko - Busturialdeko Hitza : Busturialdeko Hitza\nErreka Eguna, sanjoanei bukaera borobila emateko\nEako San Joan jaietan azken eguna dute gaurkoa. Erreka Eguna egun handia da herritarrentzat, eta eguerditik gauera arte jai giro ederraz gozatuko dute.\nAtegainekoa dantzatzen hondartzan, eguerdian.\nErreka Eguna egun handia da eatarrentzat, eta eguerdian hasi eta gauera arte jai giro ederragaz gozatzen ari dira gaur, San Joan jaiei bukaera borobila emanez.\nEguerdian, ategainekoa dantzatzen aritu dira kalejiran; Donibane Enparantzan hasi eta amaitu badute ere, bidean geldialdiak egin dituzte bertako dantza ezaguna eskaintzeko. Ardoa Barrura fanfarriakoek musikatu diete bazkalordurako tartea, eta arratsaldean, errekan bustita beroari aurre egin diete.\nIluntzean, berriz, Danbayan batukadako lagunekin elkartuko dira kalejiran, eta gauean DJ TxO’sNa-ren erritmoekin agurtuko dituzte udalerriko jai nagusiak.


Frantziako Hirugarren Errepublika (frantsesez: La Troisième République) Frantziako Bigarren Inperioaren bukaera eta Hirugarren Reicharen okupazioaren artean, Frantzian izandako gobernu errepublikarra izan zen. 1870ean, Frantziar-Prusiar Gerraren porrotak Louis-Napoléonen erregimena eroritakoan sortu zen eta 1940an Frantziako okupazio naziak bukatu, Vichyko erregimena ezarri zenean.\n±åæ¿ dbpedia-de:Dritte_FranzÃ¶sische_Republik dbpedia-ko:íëì¤_ì 3ê³µíêµ dbr:French_Third_Republic wikidata:Q70802 dbpedia-nl:Derde_Franse_Republiek dbpedia-cs:TÅetÃ_FrancouzskÃ¡_republika n20: dbpedia-it:Terza_Repubblica_francese dbpedia-wikidata:Q70802 dbpedia-pt:Terceira_RepÃºblica_Francesa dbpedia-es:Tercera_RepÃºblica_Francesa dbpedia-id:Republik_Ketiga_Perancis\nFrantziako Hirugarren Errepublika (frantsesez: La Troisième République) Frantziako Bigarren Inperioaren bukaera eta Hirugarren Reicharen okupazioaren artean, Frantzian izandako gobernu errepublikarra izan zen. 1870ean, Frantziar-Prusiar Gerraren porrotak Louis-Napoléonen erregimena eroritakoan sortu zen eta 1940an Frantziako okupazio naziak bukatu, Vichyko erregimena ezarri zenean. Adolphe Thiersek, le Libérateur du Territoire edo Lurraldearen askatzailetzat hartua, 1870eko hamarkadaren hasieran bere izaera errepublikarra finkatu zuen "Frantzia gutxien banatzen duen gobernu erregimena" zela esanez. Hirurogeita hamar urte iraun zuenez, Antzinako Erregimena izan ezik, Frantziako historiako erregimenik luzeena izan zen.\nErlijio ofizialik gabe Katolizismo, protestantismo eta judaismoa\nFrench third republic, second version.PNG\nLehen Mundu Gerraren aurreko Frantzia\nFlag of Free France .svg


Broadway Musicals - New Yorken egiteko gauza bat Bidaia Albisteak\nNew Yorken egin beharreko gauzak: joan Broadwayko musikaletara\nSusana godoy | | aisia\nNew York turismo eskaintza zabala duen leku horietako bat da. Horregatik daude hainbeste aukera, betetzeko egun batzuk beharko ditugu beti. Horien guztien artean, gaur publiko guztientzako eta gomendagarrienetako batekin geratuko gara: Broadwayko musikalak.\nZalantzarik gabe, horren berri izan duzu edo agian egon zara. Nola edo hala, New Yorken egin beharreko gauza nagusietako bat da. Gure erretinan grabatuko diren une ahaztezin horietako bat. Etorbide honetaz gozatuko dugu Times Square, azkenean, antzezlan batzuetara joateko musika edo opera moduan.\n1 Paseo bat Broadway eta Times Square zehar\n2 Zergatik bihurtzen dira Broadwayko musikalak ezinbesteko esperientzia?\n3 Aurkituko ditugun musikal garrantzitsuenak\nPaseo bat Broadway eta Times Square zehar\nAipatu dugun moduan, Broadway lekuko plaza ospetsuenetako bat zeharkatzen duen etorbidea da: Times Square. Lehen zatia udaletxetik Bronxera. Beraz, bere bidean kale ugari eta etorbide ugari uzten ditu. Baina egia da guztien artean Times Square dela garrantzitsuenetako bat. Zergatik? Beno, aisialdi aukera ugari pilatzen den eremua delako, inguruan izango ditugun 40 antzoki baino gehiago dituena. Beti nahiko lanpetuta dagoen lekua, baina merezi du ezagutzea.\nPlazan, argiek eta seinaleek nola harrapatzen gaituzten ikusiko dugu. Ingurua apur bat ezagutu nahi baduzu, ikuskizun batera sartu aurretik, dauden antzoki guztiak ezagutuz egin dezakezu 6. etorbidearen eta 8. etorbidearen artean. Eremu honetatik antzoki garrantzitsuenetariko batzuk sar daitezke, eta horien artean nabarmentzen ditugu "Majestic" eta "Imperial".\nZergatik bihurtzen dira Broadwayko musikalak ezinbesteko esperientzia?\nLeku zehatz batera bidaiatzen dugun bakoitzean, bertako ohiturek eta eskaintzen dizkigun aukera turistikoek eramaten gaituzte. Kasu honetan, ezin dugu gutxiago izan. Broadwayko musikalak arlo honen, bere kulturaren eta bere historiaren parte direnez. Bizitzan behin bizi behar duzun ikuskizun horietako bat da, gutxienez. Esperientzia aberasgarria eta berezia denez, zalantzarik gabe. Gainera, entretenimendu munduko izen eta aurpegi ospetsu askok ere emanaldi batzuk egin dituzte leku horretan. Urrunago joan gabe, Groucho Marx, Audrey Hepburn edo Robert Redford James Dean, Marlo Brando edo Grace Kellyri beste askoren artean.\nAurkituko ditugun musikal garrantzitsuenak\nEgia da oso askotarikoak izan daitezkeela eta familia osorako. Batzuetan aldatu egiten dira, baina badaude ezinbestekoak baino gehiago. Izan ere, ezagunenak dira 'The Lion King', 'Chicago' edo 'The Phantom of Opera'. Baina 'Wicked', 'Les Miserables', 'Beauty and the Beast' edo 'Mamma Mía' bezalako beste izenburu batzuk ahaztu gabe. 'Aladino' edo 'Izoztuak' bitartean, ospetsuenetakoak dira. Badirudi Disney gaiaren ingurukoak beti direla lehen postuak hartzen dituztenak. Aipatutako izenburu hauek edo kartelean aurki ditzakezun beste batzuk gustatzen zaizkizun ala ez, onena da sarrerak aldez aurretik eskuratzea bezalako orrietan Kaixo txartelak, gaztelaniazko webgunea, eurotan erosteko eta bertako bezeroarentzako arreta zerbitzuarekin. Funtzio horietako asko aste batzuk lehenago agortu ohi dira, beraz leihatilan erosteko itxarotea gomendatzen dugu\nEgia da ez dugula beti gogoratzen edo azken orduko erabakia delako ez dugula sarrerarik. Ez kezkatu, behin 'in situ' behin ere eros ditzakezulako. Ikuskizun batera joan nahi baduzu, baina inorrekiko zaletasunik ez baduzu, badago Sarreren salmenta duen Times Square denda oso prezio onetan, ez baitira eszenatokitik oso gertu dauden eserlekuak. Baina esaten dugun moduan, kontuan hartzeko aukera da beti. Bestalde, antzoki berean sarrerak ere izango dituzte, eta ikuskizunaren egun berean goizean goiz, iristen den lehenengoarentzako deskontua ematen dute.\nArtikuluaren bide osoa: Bidaia Albisteak » General » aisia » New Yorken egin beharreko gauzak: joan Broadwayko musikaletara\nZer ikusi Rigan, Letonian\nKrabi, harritzekoa Thailandian


Urban Translation Services 2006an sortu zen eta Turkiako itzulpen nagusietako bat bihurtu da. Zure hizkuntza beharrak asetzeko etengabe lan egiten dugu.\n2010eko azaroan bulego berri bat ireki genuen Bartzelonan, eskaintzen ditugun hizkuntza konbinazioak hedatzea ahalbidetzen digun itzulpen zerbitzu hizkuntza anitzak garatzeko helburuarekin.\nIstanbulgo eta Bartzelonako bulegoetan 35 langile inguru dauzkagu lanean. Bereziki, turkiarra, grekoa, arabiera, pertsiera eta hizkuntza turkiarrak, gaztelera, katalana, galiziera eta euskara sustatzen ditu. Gure proiektuen kudeatzaileak arabieraz, katalanez, ingelesez, frantsesez, galizieraz, alemanez, italieraz, gazteleraz eta turkieraz komunika daitezke zurekin.\nFreelance gisa lan egiten duten 200 itzultzaile jator baino gehiagok osatzen duten itzultzaile sarea dugu. Sare honekin, goi mailako kalitatea duten itzulpenak eskain ditzakegu ingelesetik, frantsesetiketaalemanetikhizkuntza guztietara.\nGure Autoedizio departamentuak hizkuntza guztietarako autoedizio software ia guztiekin lan egiten du Macintosh zein PC plataformetarako.\nGure kalitate mailaren froga onena Turkiako enpresa ezagun gehienek gu hautatu gaituztela da. Gainera Europako eta Ipar Amerikako teknologiaren eta medikuntzaren alorreko enpresek ere gu hautatu gaituzte turkierara eta gure eskualdeko beste hizkuntza batzuetara dituzten hizkuntza beharrei erantzuteko, Urbani izaera globala emanez.\nUrban Translation Services itzulpen teknikoetan, medikuntzaren alorrekoan, itzulpen legaletan eta softwarearen lokalizazioan espezializatua dago. Gure departamentuak espezialitate eremuen arabera eratuta daude eta bertan prestakuntza akademiko eta teknologiko egokia duten proiektuen kudeatzaileek, itzultzaileek eta editoreek lan egiten dute.


Musikarik gabeko eguna 2015 | Musika mutu, kulturako BEZaren aurka\n‘Musikarik gabeko eguna’\nMusika mutu, kulturako BEZaren aurka, maiatzaren 20an\nBizibidea zuzeneko musikan duten profesionalek protesta-egunerako hitzordua jarri dute maiatzaren 20rako, Espainiako Estatuan kultura arloan indarrean den BEZaren aurka (% 21) egiteko.\nMIE Musika Industriaren Elkarteak, Kultura Live Euskal Herriko Musika Areto Pribatuen Elkarteak eta kontzertu-antolatzaile, areto, ordezkari eta ikuskizunetako teknikarien beste hainbat elkartek “Musikari gabeko eguna” antolatu dute, maiatzaren 20rako, Estatu mailan.\n“Bi urtez, % 21eko BEZaren bidez, justifikaziorik ez duen zerga abusua pairatu eta gero eta erakundeek administrazio publikoen aldetik jasan duen abandonu historikoaren aurrean”, ekimenaren antolatzaileek beren zeregina aldarrikatzeko unea dutela adierazi dute.\nDeitzaileek izena eman nahi dutenentzat zabalik dagoen adierazpenean esan dutenez, “zuzeneko musika -eta zuzenean jotakoa ez dena ere bai, hala espero dugu- erabat isilduko da, kontzertu aretoak isilpean utzita, Europar Batasun osoan musikaren arloan BEZ handiena duen herrialdea izateak zer dakarkigun irudikatzeko”.\nHorren guztiaren erakusgarri, kulturaren gainean Europako beste estatu batzuetan zer zerga dituzten erakutsi dute. Italia eta Finlandian, esaterako, % 10ekoa da, Grezian % 6,5ekoa eta Frantzian % 5ekoa.


Atunaren industriarako ideiek saria dute Bermeon - Deia\nAtunaren industriarako ideiek saria dute Bermeon\nInnovathon Bermeo izenburupean, iraunkortasunari buruzko berritasunik onenak topa nahi ditu BTWCek\nimanol fradua 03.11.2020 | 00:40\nBermeoko kontserbera lantegi bat. I. F.\nBermeoko kontserbera lantegi bat.\nBerebiziko sektorea da arrantzarena Bermeon, udalerria mundu mailako atunaren hiriburu izendatua izatera arte. Bada, Bermeo Tuna World Capital (BTWC) ideia berritzaileen bila abiatu da, Innovathon ekimenaren bitartez. Azaroaren 21ean eta 22an egingo da berau, "eta sektorearen iraunkortasuna hobetzen lagunduko duten ideia sortzaileak bultzatzea" du jomuga. Startup, ikasle eta ekintzaileei dei eginda, "parte-hartzaileek lehenengo saria lortzeko lau erronketako bati erantzun beharko diote, 15.000 euro baino gehiagoko balioa duena".\nHackathon tankerako egitasmoa izango da, birtualki egingo dena eta 24 orduko iraupena izango duena. "Ekitaldiak, sektore honetako berrikuntza-maratoi birtualik handienak, atunarrantzaren sektorerako irtenbide berritzaileak aurkitzeko eta GIHak –Nazio Batuen agendak ezarritako Garapen Iraunkorreko Helburuak– betetzen laguntzeko irtenbide teknologiko, sortzaile eta bideragarriak garatzea du helburu". "Izena emateko epea azaroaren 2an hasi eta 15ean amaituko da, ekitaldiaren webgunearen bitartez: bermeotunaworldcapital.org/innovathon/", zehaztu dutenez.\nHainbat izango dira lehiaketak plazaratuko dituen galderak, besteak beste iraunkortasunari buruzkoak, kutsadurari amaiera emateko irizpideak, trazabilitate-mekanismoei buruzkoak edota elikadura gardentasunari men egiten diotenak. "Helburua atunaren industrian hackathonetik ateratako ideiak aplikatu ahal izatea da", Bermeoko enpresek euren jardunbideetan ezarri ditazketenak. Horrexegatik, "antolakuntzak plataforma bat eta behar diren baliabideak ematen ditu ekitaldian zehar eta hau amaitzean talde parte-hartzaileei laguntzeko, eta lortutako negozio-eredu berriak praktikan jartzen laguntzen du, jasangarritasuna sustatzen duten produktu eta zerbitzu berriak sor-tzeko".\nEkarpen ekonomikoaz gain, saritua den ideiak 70 orduko mentoring zerbitzua jasoko du, proiektua gara-tzeko Udalak Bermeon emandako lokala eta baita Lisboako finalera bidaia, "non irabazleek euren negozio eredua aurkeztuko duten Ozeanoen Munduko Biltzarraren esparruan", aurreratu dutenez.\nParte-hartzaileak. Arrantzaren Munduko Egunarekin bat eginez, startup-ak, ekintzaileak, azken ikasturteko ikasleak, graduatu berriak eta masterreko ikasleak deitu dituzte Innovathon Bermeo ekimenean partehartzaile izateko. Izen emate epea azaroaren 15era arte luzatu dute.\nAdituak. "Ez da aldez aurreko ezagutzarik behar. Itsasoarekiko zaletasun handia duten pertsonak bilatzen ditugu, ozeanoen eta planetaren garapen jasangarriari laguntzeko", Ignacio Serrats BTWCeko presidenteak azaldutakoaren arabera. Antolatzaileek adituak eta aholkulariak jarriko dituzte lagungarri.\nSektorean. Azaroaren 21an eta 22an egingo den egitasmo birtualak ideia berriak garatu nahi ditu, arran-tza sektorean erabilgarri izan litekeenak. "Lortutako negozio-eredu berriak praktikan jartzen" lagunduko du antolakuntzak, "jasangarritasuna sustatzen duten produktu eta zerbitzu berriak sortzeko".


11/13 makroepaiketa dela eta | Iritzia | Berria\n11/13 makroepaiketa dela eta\nIñaki Barrutia Arregi, Xabier Onaindia - Psikologo klinikoa, Mediku pediatra\n11/13ko makroepaiketa elkartasunaren aurkako epaiketa izango da. Datorren irailean berrogei eta zazpi familiak jasango dute makroepaiketa bat, eta baita beraien seme-alabek eta aitona-amonek ere. Familia kaltetuen ezaugarriak honako hauek dira: 25 ume zero eta sei urte bitartekoak; bederatzi zazpi eta hamabi urte bitartekoak eta lau nerabe. Horietako bi umek gaixotasun larriak dituzte eta arreta eta zaintza berezia behar dute.\nMakroepaiketa horrek eta bere ondorioek inpaktu emozional handia eragingo diete adin txikikoei prozesuaren une desberdinetan. Egoera latz horrek eta beraien ondorioek epaituak gainditzen dituzte, eta familia zabalera hedatzen dira. Ondorio psikologikoak seme-alabengan eta aitona-amonengan proiektatzen dira. Umeek eta aitona-amonek, 70 urtetik gorakoak, ondorio psikologikoak jasango dituzte epaiketaren prozesuan ziurgabetasuna dela eta, halaber, aurretiko antsietatearen sintomatologia jasango dute epaia eman arte.\nBestalde, zertzeladak eta epaiketaren prozesua kontuan izanik, jatorrizko familia eta txikiek ondorio psikologikoak desberdin jasango dituzte, eta honako sintomatologia hau pairatuko dute:\nEpaiketa aurretik, aldez aurretiko antsietatea ziurtasun ezagatik, egonezin eta desegonkortasuna helduen estresa jasotzeagatik, arreta mantentzeko arazoak, gainkarga emozionala eta somatizazio anitza bizipenak adierazteko zailtasunengatik.\nEpaiketan, norbera irudiaren aldaketa, autoestimuaren eta autokontzeptuaren murrizketa, bi esparrutan jasotako informazioagatik, hedabideek esandakoa eta bere ingurunearen erantzuna alegia; helduek bidaietan eta epaiketan jasandako estresa, txikiek eta nagusiek jasango dute; aldez aurretiko antsietatea areagotuko da, bai iraupenean, bai intentsitatean, epaiketaren aldagaien eta eboluzioaren arabera.\nKartzelatzean, modu orokorrean, aurretik aipatutako sintomatologia dena areagotuko litzateke, eta gehituko lirateke beste motatako sintomak, pertsona maitatuaren galerarekin lotutakoak: antsietatea eta depresioa izango lirateke aldakuntza komunak. Aldakuntza horiek azaleratuko dira, antsietatea areagotzean, tentsio psikikoan, larritasunezko egoeretan, depresioan, lur jotzean, etsipenean, bere buruaz beste egiteko pentsamenduak barne. Sintomatologia desberdinak dolua garatzearen ondorioz. Pertsona maitatuaren galera integratzeak modu egokitzailean, arazo desberdinak dakartza, eta haurrek larritasun sakona bizi izaten dute pertsona maitatuaren ulertezinezko aldentzeagatik. Haurrek sufritzen dute familia harremanaren haustura. Haur bakoitzak modu desberdinean bizi izango du trauma hori, kontuan izanda kartzelatze horrek haur batzuk beste familia batekin bizitzera eramaten dituela. Haurrek zailtasun handiak izango dituzte bizi izaten dituzten bizipenak ulertzeko, eta kezka hori oso larria izango da familientzat, zaila egiten zaielako pertsona maitatuaren kartzelatzearen arrazoiak azaltzea. Bizipen horiek haurrengan dituzten eragin psikologikoak anitz eta sakonak dira. Zer gertatzen ari den, nola esan, noiz esan, eta nola lagundu aurre egiten eskola eta jendartearen erantzunari... besteak beste.\nMakroepaiketa horrek familien oreka eta egitura kolokan jartzen du. Kasu batzuetan, guraso baten kartzelatzeak guraso bien galera suposatuko luke beste gurasoa jadanik kartzelan dagoelako. Aipatzeko beste egoera larri bat da bi umeek, gaixotasun larria dutela eta, menpekotasun handiko egoeran aurkitzen direlako arreta berezia behar dutela. Beraien osasun integralerako beharrezkoa den laguntza eta arreta berezia galduz gero kalte atzeraezina suposatuko luke.\nEsparru psikologoaz gain, makroepaiketa horrek beste motatako gogoeta eskatzen du, alegia, etikaren inguruko irakurketa. 11/13 makroepaiketan epaitzen da presoak eta beraien familia laguntzea; beraz, elkartasuna. Presoen eta beraien familien sakabanaketak eragiten dituen kalteak samurtzea epaitu eta zigortu egiten da.\nEz da lehen aldia elkartasuna epaitzen dela; Mediterraneoko boluntarioak, adibidez, atzematen dituzte, eta gaizkile gisa tratatuak izaten dira, itsasoan galduta eta hiltzeko arriskuan daudenak laguntzeagatik. Horra hor Aita-Mari itsasontziak itsasoratzeko burokraziaren eta legearen eragozpenak gainditu beharra; Open Arms itsasontziarekin gertatu den adibidea... besteak beste. Pobreak etxetik kaleratzearen aurka borrokatzen duten pertsonek ere, askotan komisarian bukatzen dute. Ematen du justiziaren joera dela elkartasunezko ekintza komunalak epaitzea, sistema honen zimenduak kolokan jartzen dituztelako. Nolabait, auzolanak eztabaidan jartzen ditu banku jardueraren balioak. Ekintza solidarioen altruismoak biluzten du lukurraren krudeltasuna. Esku zabaleko gizarte zibilaren eskaintzek nabarmentzen dituzte mundu kapitalistaren merkatuen balio ez-moralak.\nIrailean 47 familia epaituak izango dira justuak ez diren legeekin, Sea Watch-3 kapitana epaitua izan zen moduan, emigranteak itsasotik ateratzeagatik. Mundu paradoxiko honetan elkartasuna saritu beharrean zigortzen da. Batek esan zuen ezin dela egin mundu desberdin bat jende ezaxolarekin. 11/13ko makroepaiketan elkartasuna zigortuko da. Irailaren hamaseian epaituak izango diren pertsonak solidarioak dira, eta guri dagokigu beraiekin bat egitea. Irailaren hamalauan Bilbon egingo den manifestazioan aukera izango dugu gure elkartasuna adierazteko.


Phil Collins - Wikipedia, entziklopedia askea.\nPutney Hospital (en) eta Londres, 1951ko urtarrilaren 30a (71 urte)\nGreville Bernard Philip A Collins\nAndrea Bertorelli (en) (1975 - 1980)\nOrianne Cevey (en) (1999 - 2008)\nJoely Collins (en)\nSimon Collins (en)\nChiswick School (en)\nBarbara Speake Stage School (en)\naktorea, abeslaria, ahots-aktorea, egile abeslaria, musikagilea, jazz musikaria, modeloa, bateria-jotzailea, piano-jotzailea, musika-talde gidaria, zinema aktorea, estudioko musikaria, autobiografialaria, gitarra-jotzailea eta telebista-aktorea\nIn the Air Tonight (en)\nYou'll Be in My Heart (en)\nA Groovy Kind of Love (en)\nMusiCaresen urteko pertsona (1997)\nFlaming Youth (en)\nPhil Collins musikaria 1996an Perugian, Italian.\nPhilip David Charles Phil Collins (Chiswick, Londres, 1951ko urtarrilaren 30a) ingeles antzezle, abeslari, konposatzaile, bateria- eta piano-jole bat da. Nagusiki Genesis musika-taldeko kide izateagatik ospetsu bilakatu zen.\nLehenengo, antzezle gisa hasi zen: A hard day's night (1964), Chitty Chitty Bang Bang (1968). Gero, musikari ekin zion, Flaming Youth rock-taldean lehenbizi, eta Genesisen ondoren, bateria-jotzaile gisa. Peter Gabrielek taldea utzi zuenean, Collins izan zen Genesiseko abeslari eta buru. 1981ean, bakarka ekin zion, eta arrakasta handia izan zuen Face values diskoarekin. Hello I must be going! (1982), But seriously (1989), Serious hits& live (1990) eta Both sides (1993) diskoek ere arrakasta handia lortu zuten. Denboraldi horretako abestirik ezagunena Another Day In Paradise izan zen. Orobat, hainbat film ezagunetarako musika ondu du.\nPhil Collins abeslari eta musikariaren webgunea (Ingelesez)\nBNF: 138926499 (data)\nOrriaren azken aldaketa: 27 azaroa 2021, 20:47.


*Atal hau egoera epidemiologikoaren arabera eguneratuko da.\nAzoka-esparru batean izango da ekitaldia; hain zuzen ere, BECeko 1., 3. eta 5. pabiloietan. Guztira, 51.000 metro koadro hartzen dituzte 20 metroko altuera duten pabilioi horiek, eta aireztapen naturala dute, airea etengabe berritzeko. Horrez gain, aireztapen artifizialeko makinak daude pabiloi guztietan.\n- Hiru pabiloitan banatuta egongo da ekitaldia, eta gehienez 2.080 partaide izango dira.\n- Partaideen arteko 2 metroko urruntze-tartea egongo da.\n- Ekitaldian egon ohi zen standen eremua kendu egingo da, jendea pilatu ez dadin.\n- 2 atsedengune jarriko dira, bereiz, banatuta eta mugatuta, eta aireztapen behartuarekin.\n- Antolakuntzak parte-hartzaileari eskatzen dio zorrotz bete ditzala dokumentu honetan jasotzen diren arauak. Bestela, parte-hartzailea ekitalditik kanporatua izan daiteke.\nEKITALDIAREN AURREKO JARDUNAK\nNahitaez aurkeztu beharko da "erantzukizun-adierazpen" bat, eta, bertan, sintomarik izan ez dutela eta ekitaldiaren aurreko 14 egunetan sintomak dituen inorekin kontaktuan egon ez direla berretsiko dute parte-hartzaileek. Akreditazioak ireki baino 24- 48 ordu lehenago bete behar da adierazpena izena emateko sistemaren bidez.\nEKITALDIAN ZEHAR GAUZATU BEHARREKO EKINTZAK\nAkreditazioa egitean sortzen diren ilaren kudeaketa\nEkitaldian sartzeko jendea pilatu ez dadin, hura hasi aurreko egunean irekiko dira ateak, eta ilarak 3. pabiloian antolatuko dira, lurrean markatutako 2x2 metroko karratu baten barruan.\nEkitaldian parte hartzen dutenek une oro maskara jantzita eduki beharko dute.\nHigiene- eta urruntze-neurriak\n- Partaideek beren postuetan egon behar dute ekitaldiak dirauen bitartean, edo jardueretarako aukeratutako guneetan (itxarote-guneak, zerbitzuak eta atsedenguneak).\n- Ezin izango da gelditu igarotze-guneetan, ezta bildu ere. Ekitaldian batetik bestera ahalik eta gutxien ibiltzea gomendatzen da, eta ahalik eta denbora gehiena norberaren postuan egotea.\n- Nahitaez erabili beharko da maskara barruti osoan eta une oro, egoera hauetan izan ezik:\nAtsedengune pertsonala, kanpin-dendaren barruan baldin badaude.\nPantailen gunea, baldin eta streaming bidez igorriko den antolatzaileen jarduera batean parte hartzen ari badira eta pertsonen artean behar adinako segurtasun-distantzia utz badaiteke.\n- Gaur egungo indarreko araudia aldatzen bada, baliteke neurri horiek aldatzea, eta maskara erabili behar ez den beste egoera batzuk ere jasotzea.\n- Gel hidroalkoholikoko banagailuak jarriko dira, behar bezala seinaleztatuta; haiek erabiltzea gomendatzen da beste eremu batera joatean edo berriro postura itzultzean.\nEz da gomendatzen erabili eta botatzeko eskularruak erabiltzea. Eskularruek segurtasun faltsua sentiaraz diezagukete, eta, ondorioz, baliteke lasaikerian erortzea higieneneurriak betetzeari dagokionez. Hortaz, gel hidroalkoholikoa erabiltzeak erreakzio alergikoak eragiten baditu soilik erabili ahal izango dira.\nUrez eta xaboiz garbitu behar dira eskuak pabiloietan seinaleztatuta dauden tokietan, baita gel hidroalkoholikoa aplikatu ere, arrazoizko distantziara urez eta xaboiz garbitzeko lekurik ez badago.\n- Pabiloiek airea etengabe aldatzea bermatzen duen aireztapen-sistema bat dute.\nEkitaldian jendea batetik bestera ibiltzea\nPartyplace eremuaren diseinuari begiratuta ikusten denez, partaide bakoitzaren ondoan korridore bat dago, bere postutik ekitaldiko beste gune batzuetara joan ahal izateko.\nEzin da korridore horietan edo pabiloietako korridoreetan gelditu, ekitaldiko gune batetik bestera joateko baino ez baitira.\nGune komunak. Igarotze-guneetatik kanpo eta txandaka\nEremu komunetan (hala nola bideo-jokoen arenak edo sareko gorabeheretarako itxarote-guneak), maskara erabiliz gain, eskuak garbitu beharko dira haiek bisitatu aurretik eta ondoren.\nHigiene egokia bermatzeko, gehienez 8 orduz behin deskontaminatuko dira komunak eta gune komunak. Las zonas de más uso, como barandillas o interruptores de mucho uso, se descontaminarán cada 4 horas.\nErabiltzaileak pabiloien kanpoaldean elkartu ahal izango dira. Behar bezala adieraziko da nahitaez erabili behar dela maskara, pertsonen artean distantzia utzi behar dela eta unean-unean legeak ezartzen duen gehieneko pertsona-kopurua bildu ahal izango dela (6 pertsona dokumentua idatzi den datan).\nEsleitutako gunea. Postua edo atsedengune pertsonala\nAraudiari jarraikiz parte-hartzaileak maskarak erabili behar dituzte.\nPostuan jan eta edan daiteke. Maskarak kontsumitzeko unean bertan kendu ahal izango dira, eta maskararik gabe ahalik eta denbora gutxien egon beharko da.\nSalbuespen gisa, ekitaldiak parte-hartzaile gehiagorentzat diseinatutako instalazio elektriko bat izango duenez, funtzionatzeko korronte elektrikoa behar duen hozte-sistemak onartzen dira. Hozkailua mahai azpian sartu behar da. Irakingailuak ere onartzen dira. Debekatuta dago hemen aipatutakoetatik kanpo beste aparatu elektriko batzuk erabiltzea.\nPostua pertsona bakarrekoa da, eta ez da biltzeko lekua.\nBi atsedengune prestatuko dira 1. eta 3. pabiloietan.\nHaietako bakoitzean, gutxienez 2 × 2 metroko atsedengune indibidual bat jartzeko tokia egongo da, nahitaezko segurtasun-distantzia bermatu ahal izateko. Seinaleztatuta egongo dira lurrean.\nAtsedenguneak pertsonalak izango dira, eta aurretik esleituko zaizkie partaideei, jendea ez dadin batetik bestera ibili atsedengune gogokoenaren bila. Partaideek banakako kanpin-denda bat jarriko dute bertan, diagonalean, eta aurrean dagoen dendaren atzealdeari begira.\nAkreditazio-aldian, eta ekitaldiak dirauen bitartean, zaintzaileak egongo dira, jendea ez dadin pilatu atsedenguneko korridoreetan.\nMugatuta egongo dira komunetara, eremuetako erakusmahaietara eta beste gune komun batzuetara sartzeko itxarote-guneak.\nGune horietan, lurzoruan markatuta dauden eremuetan itxaron beharko da.\nItxarote-gune batera iritsi eta azken tokia hartuta badago, postura itzuli beharko da. Ezin da alde batetik bestera ibili gunean barrena azken itxarote-eremua libre geratu arte.\nKomunetarako atean, "itxarote-gune" bat jarriko da haietarako sarbidea erregulatzeko. Komunetan gehienez 1 pertsona onartuko da 4 metro koadroko.\nMaskara erabili behar da, higiene pertsonaleko uneetan izan ezik, eta beti segurtasun-distantzia gordez. Eremutik irten baino lehen eskuak urez eta xaboiz garbitu behar direla gogoraraziko da.\nJoko-eremuaren kasu zehatzean, arreta berezia behar duten bi gune daude. Gune horietan sartzeko, erreserba egin behar da, eta onlineko sistema baten bidez berretsi.\nErabilera partekatuko ordenagailuak\nElkarrengandik 1,5 metrora baino gehiagora kokatuko dira ordenagailuak.\nGel hidroalkoholikoko banagailu bat jarriko da gunerako sarreran, sartu aurretik partaideek erabil dezaten.\nErabilera partekatuko kontsolak\nElkarrengandik 1,5 metrora baino gehiagora jarriko dira kontsolak. HDMI splitter bat instalatuko da kontsola bakoitzean, eta hartatik bi bideo-seinale aterako dira.\nSeinale bakoitza monitore batera bidaliko da; monitore hori beste monitorearen aurrean egongo da, eta harengandik 2 metrora. Monitore bakoitzaren aurrean, jokalarietako bat jarriko da. Gunean sartu aurretik gel hidroalkoholikoarekin garbituko ditu eskuak.\nArreta medikoko postua\nEkitaldiak dirauen bitartean, anbulantzia bat egongo da une oro (24 ordu).\nArreta medikoko postuko langileak arduratuko dira gaixotasunaren kasu susmagarriak kudeatzeaz, OSAKIDETZAREN jardute-protokoloari jarraikiz.


Erreferentziak. Geolan - Ingurumen Zerbitzuak\nLa Naval, S.L.\nEredu S. Coop\nRecuperaciones Goierri S.L.\nChatarrería Cuesta S.L.\nChatarrería Raci, S.L.\nGestion de Residuos Albisu, S.L.\nHierros y Metales Alonso, S.L.\nPerfil Thermik S.A.\nEnpresari urteko zerbitzua eskaintzen dio GEOLANek. Zerbitzu honek ingurumen tramitazio eta baimen guztiak biltzen ditu: Jarduera eta Irekiera Lizentzia, Emisio Atmosferikoen Fokuen Legeztatzea ,ADR segurtasun kontseilaria, formakuntza etab. Era berean ISO 14001 Kudeaketa Sistemaren ezarpenean eta barne ikuskapenetan parte hartu du GEOLANek. Adierazpen legalen identifikazio eta ebaluaketa ere egiten diogu.\nUrteroko zerbitzua eskaintzen diogu enpresari, arlo desberdinetako zerbitzuak biltzen dituelarik: Ingurumen Baimen Bateratua, Atmosfera Kutsa dezaketen Jardueraren legeztatzea, ADR Segurtasun Kontseilari zerbitzua,IKS-eeM Sistemaren kedeaketa EGIA bezela,Ingurumen prestakuntza, etc. Enpresaren ISO 14001 Ingurumen Kudeaketa Sistemaren inplantaketan lan egin dugu eta urtero barne ikuskaritzak egiten ditugu. Adierazpen legalen identifikazio eta ebaluaketa egiten dugu urtero.\nORKLI enpresari urteko zerbitzua eskaintzen dio GEOLANek. Zerbitzu honek ADR segurtasun kontseilaria, EGIA moduan IKS-eeM Sistemaren kudeaketa, Emisio Fokuen Legeztatzea, APQ biltegien legeztatzea, hondakin-uren aldizkako karakterizazioa eta ingurumen formakuntza eta sentsibilizazioa biltzen ditu besteak beste.\nGEOLAN ingurumen zerbitzu eta IKS-eeM Sisteman aditu denez, Eusko Jaurlaritzako Enpresa Garapenerako Agentziarekin aritzen da elkarlanean IKS-eeM erramintaren erabilpenaren inguruan.\nLurzoruaren Kalitateari Buruzko Miatze Ikerketan eta UNE EN ISO 14001 Kudeaketa Sistemaren ezarpenean parte hartu du GEOLANek.\nLa Naval ontziolak GEOLANen laguntzarekin legeztatu zituen emisio atmosferikoak: Emisio atmosferiko fokuen Legeztatze Proiektuaren eta Disolbatzaileen Kudeaketa Planaren idazketa eta aholkularitza.\nLur Kalitatearen Ikerketa egin da udalerriaren lursail batzuetan.\nUrteroko zerbitzua eskaintzen diogu enpresari, arlo desberdinetako zerbitzuak biltzen dituelarik: Iharduera Lizentzia, Atmosfera Kutsa dezaketen Jardueraren legeztatzea, ADR Segurtasun Kontseilari zerbitzua,IKS-eeM Sistemaren kedeaketa EGIA bezela, Ingurumen prestakuntza, etc. Enpresaren ISO 14001 Ingurumen Kudeaketa Sistemaren hobekuntzan lan egin dugu eta urtero barne ikuskaritzak egiten ditugu. Adierazpen legalen identifikazio eta ebaluaketa egiten dugu urtero.\nEnpresaren Ingurumen Kudeaketa Sistemaren ISO 14001 inplantaketan lan egin dugu eta arlo desberdinetako zerbitzuak eskaini dizkiogu: Atmosfera Kutsa dezaketen Jardueraren legeztatzea, ADR Segurtasun Kontseilari zerbitzua,Errekara Isuritze Baimena, Produktu Kimikoen Biltegiratze legeztapenak, besteak beste.\nZeraingo Udalherriko hainbat eremutan Lurzoruaren Kalitateari buruzko Miatze Ikerketak egin ditu GEOLANek\nHondakinen kudeaketan jarduten den enpresa honi eragiten dien ingurumen arloko lege ezberdinak betetzeko, GEOLANek ingurumen baimen eta tramitazio ezberdinak idatzi ditu.\nHondakinen kudeaketan jarduten duen enpresa honi GEOLANek jardueraren ingurumen legeztatze tramitazioak egin ditu: Jarduera eta Irekiera Lizentzia, Hondakinen Kudeatzaile Baimena, Hondakinen Sortzaile gisako tramitazioa, Isurketa Baimena, etab. Gaur egun GEOLANek IKS-eeM Sistema kudeatzen dio,besteak beste, sistemaren inguruko dokumentazio guztia, hondakinen poltsak eta hiruhileko aitorpenak eginez.\nIngurumen gaietan aholku eman zaize, baita ere ingurumen tramitazioeta lagundu, adibidez, Errekara Isurtze Baimena.\nGEOLANek Lazkauko Udalarentzako Ingurugiroaren gaineko Eraginaren banakako Ebaluazio eta Ingurumen-Zaintza Planaren idazketan eta Obren Ingurumen-Zaintzan parte hartu du.\nISO 14001 araudian oinarritutako Ingurumen Kudeaketa Sistema ezartzeko eta salgai arriskutsuen garraiorako (ADR) Segurtasun Aholkulari zerbitzua garatzeko, CENIA GEOLANengan sostengatu zen.\nGEOLAN COPRISArekin elkarlanean aritu da ingurumenarekin erlazionaturik dauden tramitazio eta lan ezberdinak egiten, adibidez, atmosferara emititzen duten fokuen legeztapenetan eta prestakuntza jardunaldiak ematen besteak beste.\nGUREAK taldeko hainbat zentrutan Lurzoruaren Kalitatearen inguruko Miatze Ikerketak egin ditu GEOLANek.\nGH enpresan adierazpen legalen ebaluaketa egin eta hau nola bete aholkatzeko zerbitzua eskaini da.\nGEOLANek gipuzkoako enpresa honekin lana egin du, Lurzoruaren Egoeraren Aurretiazko Txostenaren idazte eta tramitazioan.\nHondakinen kudeaketan jarduten duen AMPSA enpresari GEOLANek IKS-eeM Sistema kudeatzen dio, hala nola, sistemaren inguruko dokumentazio guztia, hondakinen poltsak eta hiruhileko aitorpenak eginez. Era berean hainbat ingurumen tramitazio eta baimenak eskuratu dizkio, besteak-beste Hondakinen Sortzailearena.\nSukaldeko hornidura-elementuak egiten dituen ALZA enpresari urteko zerbitzua eskaintzen dio GEOLANek. Zerbitzu honek ingurumen tramitazio eta baimen guztiak biltzen ditu: ECOEMBES aitorpena, Hondakin Sortzaile tramitazioa eta urteko eDMA aitorpena, isurien aitorpena, ADR segurtasun kontseilaria, etab. Era berean IKS-eeM Sisteman EGIA moduan hondakinen kudeaketan parte hartzen dugu.\nGEOLANek laguntza teknikoa eskaini du Adunako Udalean Udaletxeko teknikari gisa. Besteak beste, R.A.M.I.N.P. espedienteekin, kutsaturiko lurzoruen inguruko arazoekin eta Agenda 21ekin parte hartu du.\nProduktu kimikoen biltegiratze proiektua egin da CERAMAT enpresan, eta ingurumen tramitazioak ere, besteak beste: atmosfera kutsa dezeketen jardueraren legeztatzea, Iharduera Lizentzia, Hondakinen Arriskutsuen Sortzaile baimena, IKS-eeM Sisteman prestakuntza, etc. CERAMATen Segurtasun Kontseilari zerbitzua eskaintzen dugu ere.\nHondakinen kudeaketan jarduten duen enpresa honi GEOLANek jardueraren ingurumen legeztatze tramitazioak egin ditu: Jarduera eta Irekiera Lizentzia, Hondakinen Kudeatzaile Baimena, Hondakinen Sortzaile gisako tramitazioa, prestakuntza, etab.\nHondakinen kudeaketan jarduten duen enpresa honi GEOLANek jardueraren ingurumen legeztatze tramitazioak egin ditu: Jarduera eta Irekiera Lizentzia, Hondakinen Kudeatzaile Baimena, Hondakinen Sortzaile gisako tramitazioa, Isurketa Baimena, prestakuntza, etab.\nHondakinen kudeaketan jarduten duen enpresa honi GEOLANek jardueraren ingurumen legeztatze tramitazioak egin ditu: Hondakinen Kudeatzaile Baimena, Hondakinen Sortzaile gisako tramitazioa, Isurketa Baimena, etab. Gaur egun GEOLANek IKS-eeM Sistema kudeatzen dio,besteak beste, sistemaren inguruko dokumentazio guztia, hondakinen poltsak eta e-DMA eginez.\nBezeroaren instalazioetan IKS-eeM Sistema abian jarri zen, Sistema modu egokian erabili ahal izateko bete behar diren datu guztiak osatuz eta FERALCOren beharren araberako IKS-eeM Sistemaren erabilerari buruzko prestakuntza jardunaldi bat ere eman zen.\nIPPC zuzentarauaren eraginpean dagoen enpresa honek, GEOLAN aukeratu du ingurumen tramitazioak egiteko: Ingurumen Baimen Bateratua - IBB, Produktu Kimikoen Bitegiratze legeztapena, urteko Ingurumen Zaintza Plana eta eDMA-ePRTR ingurumen aitorpenak, besteak beste.\nHondakinen kudeaketan jarduten duen enpresa honi GEOLANek IKS-eeM Sistema kudeatzen dio,besteak beste, sistemaren inguruko dokumentazio guztia, hondakinen poltsak eta e-DMA eginez.\nHondakinen kudeaketan jarduten duen enpresa honi GEOLANek jardueraren ingurumen legeztatze tramitazioak egin ditu: Hondakinen Kudeatzaile Baimena, Hondakinen Sortzaile gisako tramitazioa, Isurketa Baimena, etab. Gaur egun GEOLANek IKS-eeM Sistema kudeatzen dio,besteak beste, sistemaren inguruko dokumentazio guztia, hondakinen poltsak eta hiruhileko aitorpenak eginez.\nSukaldeko hornidura-elementuak egiten dituen LACOR enpresari urteko zerbitzua eskaintzen dio GEOLANek. Zerbitzu honek ingurumen tramitazio eta baimen guztiak biltzen ditu: ECOEMBES aitorpena, Hondakin Sortzaile tramitazioa,isurien aitorpena,ADR segurtasun kontseilaria etab. Era berean IKS-eeM Sisteman EGIA moduan hondakinen kudeaketan parte hartzen dugu.\nIngurumen tramitazio eta baieztapenak: Atmosfera Kutsa Dezaketen Jardueren legeztatze lanak\nIngurumen legeztatze tramitazioak egin ditu eta IKS-eeM Sistemaren kudeaketa egiten zaio EGIA bezala,besteak beste, sistemaren inguruko dokumentazio guztia, hondakinen poltsak eta e-DMA eginez.\nHondakinen kudeaketan jarduten duen enpresa honi GEOLANek jardueraren ingurumen legeztatze tramitazioak egin ditu: Jarduera eta Irekiera Lizentzia, Hondakinen Kudeatzaile Baimena, Hondakinen Sortzaile gisako tramitazioa, Isurketa Baimena, IKS-eeM Sistemari buruzko formakuntza etab.\nLurzoruaren kalitateari buruzko esplorazio ikerketa egin da\nBalenciaga ontziolak GEOLANen laguntzarekin legeztatu zituen emisio atmosferikoak: Emisio atmosferiko fokuen Legeztatze Proiektuaren tramitazioan eta aholkularitza teknikoan.\nIngurumen arloan prestakuntza saioak eman dira.\ne-DMA Notifikazioaren tramitazioa zerbitzua eskaini zaio.


EAJ-PNV - Ortuzarrek gaur hitz egingo du Amerikako Demokrazia Kristauak (ODCA) Costa Rican egingo duen Kongresuan\nEuzkadi Buru Batzarreko presidente eta Europako Alderdi Demokratako presidenteorde Andoni Ortuzarrek gaur arratsaldean hitz egingo du (bertoko ordua) Amerikako Erakunde Demokrata Kristauak (ODCA) San Josén (Costa Rica) egingo duen Kongresuan. EAJ-PNVko buruak iragan maiatzaren 26an egin ziren Europako Hauteskundeen emaitzaren balorazioa eskainiko du eta azken aldi honetan bizi izandako ziklo elektoral intentsuak Espainiako estatuan utzi duen egoera politiko berriaren nondik norakoak azalduko ditu. Ortuzar Costa Ricara bidaiatu da Mikel Burzako EBBko kanpo ekintza eta nazioarte gaietarako burukidearekin. Kongresuan parte hartu ondoren, burukide biek larunbatean hasiko dute Euskadira itzultzeko bidaia. Igandean iritsiko dira eta astelehenean izango dira Euzkadi Buru Batzarrak astelehenero egin ohi duen bileran .\nOrtuzarrek atzoko eguna aprobetxatu zuen, Costa Ricara egin duen bidaia ofizialaren lehena, Konrad Adenauer Fundazioak “Populismoaren amaierarako bidean: Latinoamerikako erronkak” izenburupean antolatu zuen mintegira joan ziren eragile politikoekin batzartzeko eta beraiekin irizpideak partekatzeko. Jeltzaleen buruak besteak beste hitz egin zuen Fuad Chahín Txileko Alderdi Demokrata Kristauko presidentearekin. EAJ-PNVk harreman estuak ditu alderdi honekin. Era berean batzartu zen Julio Borgesekin, Limako Taldearen aurrean Juan Guaidó Venezuelako behin-behineko presidentearen enbaxadorearekin, eta Mexikoko Pardido Acción Nacional (PAN) alderdiko ordezkariekin.\nAtzoko mintegian aztertu ziren Latinoamerikako alderdi politikoek gaur egun dituzten erronka nagusiak, non gizartean areagotzen ari den desberdintasun egoerak eskuineko zein ezkerreko mugimendu populistak inguru horretako hainbat herrialdetan boterera eraman dituen. ODCA erakundea osatzen duten alderdiek adostu zuten birkokatzeko ahalegina egin beharra dagoela eta printzipio humanistei eutsi beharra dagoela, pertsonak jardun politikoaren helburutzat hartuz. Egunean zehar erregio horretan kezka handia eragiten duten gaiak aztertu ziren, besteak beste migrazioak, bereziki Venezuelan eta Nikaraguan erregistratu direnak, esparru sozio-ekonomikoan eragin handia izaten ari direnak eta era berean herrialde hartzaile direnetan tentsio politiko handiak sortzen ari direnak. Era berean aztertu zen klima aldaketarekin planteatzen den erronka erraldoia. Latinoamerika da mundu mailan biodibertsitaterik handiena duen erregioetako bat eta beraz, munduko tenperaturak gora egiteak eraginik handiena jasan lezakeena.


miguel – Araba ekinean\nPublicado por miguel a las October 7, 2019\nEkintzailetza kategoriaz gain, Euskal Merkataritzako 2019ko Sariek enpresa-lankidetza, merkataritza-berrikuntza, ibilbide profesionala eta hiriko merkataritza-inguruneen dinamizazioa sarituko dituzte.\nPublicado por miguel a las September 27, 2019\nPublicado por miguel a las September 20, 2019\nMugikortasun Jasangarriaren Europako Astearen esparruan, irailaren 19an (osteguna) Ekin Breakfast bat egin da Villasuso Jauregian, mugikortasun jasangarriko soluzioak eskaintzeko apustua egiten duten ekintzaileen aurrean agertzen diren negozio-aukera desberdinak oinarritzat hartuz.\nPublicado por miguel a las September 11, 2019\n5 arrazoi mugikortasun jasangarriaren Ekin Breakfastera joateko\nDatorren irailaren 19an (osteguna, 9:30h), Araba Ekinean ekimeneko Ekin Breakfasten beste edizio bat hartuko du Villasuso Jauregiak. Edizio honetan mugikortasun jasangarriari eta bere inguruan sor daitezkeen negozio-aukera guztiei buruz hitz egingo dugu.\nPublicado por miguel a las July 25, 2019\nEkin Breakfast: bideojokoaren industriaren aukerak\nDiru-sarrera gehien sortzen dituen industria sortzailea zein ote den galdetuta, agian gehienok zinema edo musika dela pentsa genezake, baina ez da hala, orain urte batzuetatik bideojokoek lehen postua berenganatu dutelako sailkapen horretan. Eta bereziki telefono mugikorrak iritsi zirenetik, eta horrek publikoan eragin duen dibertsifikazio handiaren eraginez.\nPublicado por miguel a las July 9, 2019\nAraba Ekinean ekimeneko Ekin Breakfasten beste edizio bat hartuko du uztailaren 23an Villa Suso jauregiak. Bideo-jokoen arloa izango dugu ardatz oraingoan F2P Campusaren eskutik.\nPublicado por miguel a las June 14, 2019\nTurismo jasangarriko enpresa bat da Guiartu, turismo-esperientzia bat eskaintzen duena naturagune batean jarduera jasangarriak eginez\nPublicado por miguel a las June 13, 2019\nEdizio honetan T-Safe proiektuak irabazi du lehen saria, eta Data Value Management lehiatuko da Woman Explorer sari nazionalean.\nMade in Araba adibide eta jardunbide egokiak ezagutzeko aukera izan dugu, ekintzailetza jasangarriaren inguruan antolatutako goiz batean. Eta hori, produkzio-eredu tradizionalaren beharrezko eraldaketak eskaintzen dituen aukera guztiak aprobetxatzeko helburuarekin.


"Identifikatuta sentitu naiz hizkuntzarekiko grinarekin" - 54. Durangoko Azoka - Kulturaren Plaza\nZer eragin du politikak antzerkigintzan eta alderantziz, zer eragin dezake antzerkigintzak politikan. Mahainguru hori antolatu dute gaur arratsalderako Szenatokian, Arte Eszenikoen plazan. Hallean egongo dira, 17:30ean, kafea eta pastak lagunduta, hiru aktore: Catriona Lexy Campell eskoziarra, Oier Guillan gipuzkoarra Ixabel Etxeberria lapurtarra.\nLexy Campbellek gaelikoz egindako antzerkigintzaren esperientzia ekarriko du mahaingurura. Lehendabiziko aldia da Euskal Herrira datorrena eta ilusionatuta agertu da ikusi duenarekin. Dioenez, Eskozian gaelikoz aritzea galtzeko arriskuan egon da, baina beti egin izan du aurrera, barne-gogo batek horretara bultzatuta, eta hemen ere hori ikusi du: “Identifikatuta sentitu naiz hizkuntzarekiko grinarekin”.\nKonpota antzezlanaren estreinatuko dute mahaingurua amaitu eta segituan Szenatokian. Eneritz Artetxek antzeztuko duen bakarrizketa, emakumeak historian eduki duen rolaren kontra jardungo duena. Zubi proiektuaren lehen fruitua da Konpota, euskarazko antzerkigintzari bultzada emateko proiektua, Iparralde eta Hegoaldeko zazpi antzerki eragilek sortua.\nRead more http://www.durangokoazoka.com/index.php?op=5&id=114


'Itzultzeko etorri naiz’ plazaratu du Felipe Juaristik, Balea Zuria argitaletxearen saiakera sailean. Nola literaturaren hala bizitzaren gaineko gogoeta oro har laburrekin osatu du, eta «galtzaileen ikuspegitik» eraiki duela zehaztu.\nBegiratzen utzitakoen hurre\nCarmen Ballve argazkilariak Dominikar Errepublikan, Tanzanian, Etiopian, Mongolian eta Perun egindako 71 irudi jarri ditu ikusgai Donostiako San Telmo museoak, 'Begirada hurbila' erakusketan\nDonostia antzerki saria 'Fadoak entzuten zituen gizona'-rentzat\nXake Produkzioak konpainiaren antzezlanak maskulinitatea lantzeko duen «era originala» txalotu du epaimahaiak. Martxoaren 27an jasoko dute saria, eta obra berriz taularatuko\n'Fadoak entzuten zituen gizona'-k irabazi du XXI. Donostia antzerki saria


Arrigorriagako Udala - Familia-zainketan estresa kudeatzeko tailerra\nFamilia-zainketan estresa kudeatzeko tailerra\nArrigorriagako Udalaren Zainduz programak, aurreko urteetan bezala, prestakuntza eta informazio-hitzaldi espezializatuak eskainiko ditu mendekotasun- edo desgaitasun-egoeran (edo arriskuan) dauden pertsonak zaintzen dituzten familiarrentzat.\nOinarrizko Gizarte Zerbitzuetatik azaldu dutenez, mendekotasun- edo desgaitasun-egoeran dauden familiarrak zaintzen dituzten pertsonek prestakuntza espezializatua behar dute eguneroko zainketa-lanak nola burutu jakiteko.\nSailak antolatu duen hurrengo jarduera familia-zainketan estresa kudeatzeko tailerra da. Bertan estresarekin lotutako gaiak jorratuko dira, eta hura kudeatzeko tresnak eskainiko dira.\nTailerra ekainaren 4an (asteartea) izango da, arratsaldeko 17:00etan, Arrigorriagako udal euskaltegiko areto batean. Parte hartzeko edo edozein zalantza argitzeko, interesdunek 944 020 205 zenbakira deitu dezakete, baita Gizarte Zerbitzuetara jo ere (Urgoiti pasealekua 55).


Lau saio eta berrehundik gora entzule Bardoetako lehen asteburuan — Bardoak 2018\nLau saio eta berrehundik gora entzule Bardoetako lehen asteburuan\n‘ibardin. Hiru ta lau dira zazpi’, ‘(Larraun da Araitz) Bi dozena’, ‘Aldatzea komeni’ eta ‘Barakinak’ taldeek lehen puntua eskuratu dute, eta bigarren faserako bidean daude. Beran, Iruñean, Leitzan eta Barañainen izan dira saioak.\nGiro ederrean abiatu da 2018ko Bardoak, Nafarroako taldekako bertso egitasmoa. Lau saio izan dira lehen asteburu honetan, Beran, Iruñean, Leitzan eta Barañainen, eta berrehundik gora lagun bildu dira horietan, saioak bertatik bertara jarraitu eta bertsolaritzaz gozatzeko.\nOstiralean abiatu zen txapelketa, Berako Kataku ostatuan, 20:30ean. Han izan ziren herriko ‘Ibardin: Hiru ta lau dira zazpi’ taldea eta Sakanatik bertaratutako ‘Sakana Zirt’, parez pare. Ariketa guztiak eginda, beste talde batetik epaitzera joandako bi kideen eta publikoko bost entzuleren botoak jasota, etxeko taldea izendatu zuten saioko irabazle.\nLarunbatean bi saio izan ziren. Batetik, Iruñeko Zaldiko Maldikon jokatutako saioan, Iruñeko ‘Mirristi Drimtin’ eta Larraun eta Araitz bailaretako ‘(Larraun da Araitz) Bi dozena’ taldeak izan ziren kantuan, 50 lagunen aurrean, eta San Frantzisko Ikastetxeko musikariek girotuta. Bisitariak izan ziren nagusi.\nEgun berean, Leitzako Atekabeltz Gaztetxean, herriko ‘Aldatzea komeni’ eta Iruñeko ‘Topa bardo kopa!’ taldeak aritu ziren aurrez aurre. 60 bat pertsona bildu ziren gaztetxean, eta giro ederrean joan zen saioa. Azkenean, Leitzako taldea izan zen irabazlea.\nBarañainen jokatu zen asteburuko azken saioa, igandean. Herriko ‘Barakinak’ eta Piriniotako ‘Pirini Bardo’ taldeak izan ziren parez pare. Akelamendi tabernan izan zen saioa, eta lepo bete zen aretoa bertsolarien jarduna jarraitzeko. Etxeko taldea izan zen nagusi.\nTalde irabazleek lehen puntua bildu dute, eta bigarren fasera pasatzeko aukerak izango dituzte. Lehen fasea bukatu arte, ordea, ez dute hori jakiterik izango. Ostiralean jarraituko du Bardoak egitasmoak, eta sei saio izango dira guztira bigarren asteburu horretan.\n'Mirristi Drimtin' taldeko kideak, larunbateko saioko agurrean.


Plentziako Alde Zaharra. Leku historikoen xarma gordetzen du, bere eraikinekin, arrantzaleen etxe zaharrekin eta XIX. mendean burgesiak eraikitako jauregitxoekin. Multzoak bere Erdi Aroko egitura zaharra ere gorde du, hau da, hiru kale paralelo (Barrenkale, Artekale eta Goienkale), kantoiez moztuta eta buruetan plaza lauak, eraikin nabarmenen kokalekua: Santa Maria Madalena eliza, Butroetarren dorre zaharra eta Santiago arkua, harresitik geratzen den aztarna bakarra.\nSanta Maria Madalena eliza (XV. m.) eta dorre-ataria. Historian zehar kanpandegi, zaintza talaia eta itsasadarren eta portuaren gaineko itsasargi funtzioak bete ditu batera. Barruan nabarmentzekoak dira alabastrozko bost paneleko multzo seriea Pasioaren Pliptikoa irudikatzen dutenak. 1440. eta 1480. urteen artean datatu dituzte, Nottingham tailerretatik datoz, eta estatuan ondoen kontserbatuta dagoen multzoetako bat osatzen dute.\nTorrebarri: izaera militarreko dorretxea, Butroe jauntxoena. 1603an berritu zuten, eta orduan jarri zuten fatxadan armarria. Bertan irakur dezakegu euskaraz gordetzen den inskripzio epigrafiko zaharrenetako bat: "Música Areriocaz Agica/Butroe celangoada Oroç/Daquie Garaia Na Go/ Eria Gordeago". Ondoko hau esan nahi du: “Muxika hozkadaka etsaiekin / Butroe nolakoa den denek dakite / garailea naiz / zaude adi Herria”.\nKristo Santuaren baseliza: bere jatorrian kurtzeperio zahar bat izan zen, Hiribilduaren sarbide nagusietako batean kokatuta.\nUdaletxe zaharra (1562, XVI. m.): “Torreon" izenez ezagutzen den eraikina udalerriko elementu zaharrenetako eta nabarmenetako bat da. Bereziki aipagarria da bere harlanduzko egitura bikaina eta bere sarbidea puntu erdiko arkuan, burdin hesidun balkoi baten gainean dagoena, gaur egun Plentziako Itsas Museoa: www.museoplentzia.org\nGoñi Portal: Plentziako gaur egungo Kultur Etxea. Baserri ederra, herri arkitektura ezaugarritzen duten elementuak kontserbatzen dituena.\nGazteluondoko Mareen Errotaren antzinako kokalekua oroitzeko egindako instalazioa. 1506tik jasota daude haren lekukotza idatziak.


Simulazio gunea Euskalean - Metaposta Blog\nOrdu gutxi barru, milaka ordenagailu piztuko dira Barakaldoko BEC azokan, ostiraletik astelehenera arte Euskal Encounterrean egoteko, non parte-hartzaileek munduko sare azkarrenarekin nabigatuko duten: 20 gigabyte.\nAntolatzaileek (Euskalamiga eta Euskaltel Fundazioa), 19. edizio honetarako 35.000 metro karratuetan haien ekipoekin instalatuko diren 6.000 pertsona espero dute.\nEuskal boys&girls-en gastronomi-kezkak apur bat arintzeko, pilo bat txoripan kilo eskatu ditugu larunbat gauean Metapostan alta hartu dutenen artean banatzeko.\nAlta oraindik hartu ez baduzu, Euskalean bertan egin dezakezu, Metapostaren gunean. Baina, adi egon! Alta har ezazu igandea baino lehen, egun horretan Iriarte Jauregia Hotelean bi pertsonentzako egonaldi bat eta Steam plataformarentzako 101 bonu zozkatuko ditugulako.\nBEC azokara gerturatzen zaretenek ikusiko duzuenez, Metapostak duen gunea nahiko handia da. Honek, parte-hartzaileek ongi pasatzeko animazioren bat jartzeko aukera ematen digu. Beraz, pentsatu dugu ondo legokeela tartetxo batean zehar gidari birtualak izatea, horregatik simulazio gune bat jarriko dugu, gidatze- eta hegaldi-simulagailuekin.\nAtseden bat hartu nahi duzunean, Metapostari buruzko zalantza guztiak argitzeko bisita bat egitera gonbidatzen zaitugu, eta nahi izanez gero, simulagailuetan partidatxo bat ere jolastu dezakezu.\nPrevAnteriorIberdrolaren fakturak jaso eta gorde Metapostan


Zenbait galdera IKT-ei eta hezkuntzari buruz - Euskonews\nHezkuntza elektroniko edo birtuala haurtzaroan dago, hastapenetan, eta asko falta da oraindik ikasleei motibazioa, euskarria, gidaritza, irakaskuntza eta ebaluazioa ematen ikasteko. Jakina, funtsezkoa da lineako ikaskuntzaren komunikazio-alderdiei buruzko ikerketa. Izan ere, irakasleek eta ikasleek ikasi egin behar dute lineako ikaskuntzaren prozesuak identifikatzen eta aprobetxatzen, prestakuntza-emaileen eta ikasleen elkarrekintza gauzatu eta sustatzeko. IKTek hezkuntzara iristea errazten dute?\nIKTak sortu eta erabiltzea ez dira guztiontzako hezkuntzaren bermea. Ez da aski baliabide teknologikoak izatea; izan ere, giza-baliabideak behar dira, baliabide materialak, sozialak… eskuarte teknologikoak erabiltzeko aukera izateko. Argazkia: Jane M Sawyer (souldestine@cox.net).\nErronkak eta aukerak: IKTek lagundu egin behar dute aberats eta pobreen arteko aldeak gutxitzen. Irakasleen prestakuntza eta azpiegituren administrazio egokia sustatuz gero, hezkuntzara heltzeko zailtasunak arindu daitezke. IKTek eskolako ikaskuntza hobetzen dute?\nIKTak erabiltzeak ez du hobeto ikasiko dela bermatzen. Ikaskuntzari euskarriak emateko tresnatzat hartu behar dira. Ikasteak, noski, ahalegina eta borondatea eskatzen du. Berrietan berriena izanda ere, ez dago, ahalegin eta ikasketa gabe, jakintza emango duen metodorik.\nErronkak eta aukerak: IKTek eskaintzen duten motibazio-alderdia eta aukerak aprobetxatu behar dira hezkuntza-premia bereziak dituzten ikasleentzat. Irakasleek IKTak aprobetxatu behar dituzte ikasleengana hurbildu, ezagutu eta horiengan interes ezberdinak pizteko. IKTek parte hartzea eta komunikazioa sustatzen dituzte?\nIKTak erabiltzeak ez du berez bermatzen hezkuntza-proiektu batean esku hartzen dutenen arteko komunikazio eta parte hartze handiagoa. Izan ere, jarrera-kontua da, baliabideena baino gehiago. Hala ere, baliabidea ezagutu behar da, bertan erabiltzen den tresna ulertzeko. Posta elektronikoak eta Interneteko baliabideek bere joko-arauak dituzte.\nErronkak eta aukerak: IKTak baliagarri gerta dakizkieke irakasleei, gure gazteak nola komunikatzen diren ulertzeko. Komunikazio-modu berrien esperimentazioa bultzatu beharko litzateke eskoletan, izan daitezkeen akatsei eta gaizki-ulertuei aurrea hartuz. IKTek informazioa eskuratzea errazten dute?\nIKTak sortu eta erabiltzeak ez du berez bermatzen informazio gehiago eta hobea izango dugunik. Izan ere, behar-beharrezkoa da Sarean garrantzizko informazio egokia bilatzeko eta aukeratzeko irizpideei buruzko prestakuntza. IKTen bitarteko informazio-baliabideen gehiegizko erabilerak “infoxikazioa” eragin dezake.\nErronkak eta aukerak: Informazio erraz eskuratzeko modua izateak aukera eman behar du informazioa aldez aurretik ezagutu eta berregiteko. Informazioa bilatu eta aurkitzeko estrategiak bultzatu behar dira, baita Sarean aurkitu informazioaren egiazkotasuna eta kalitatea egiaztatzeko metodoak ere. IKTek jakintza sortzeko bidea ematen dute?\nIKTek ez dakarte, berez eta besterik gabe, ezagutza hartu eta eskuratzea. Ezagutza praktikoak eta teorikoak bakoitzaren lanaren ondorio dira, eta ez dira harrapatu edo atzematen, eraikitzen baizik. Izan ere, jakintza sortuko bada, ondokoak dira ezinbesteko: informazioa alderatzea, aurreko ezagutzei gehitzea, eztabaidatzea, hausnartzea eta transferitzea.\nErronkak eta aukerak: IKTek aukera asko eta asko eskaintzen dute, ezagutzak eskuratzeko egoerak sortzeko. IKTek talde-lana sustatzen dute?\nKomunikazioak talde-lana errazten duenez, halako adimen kolektibo bat sortzen da. Talde-lana ez da bakoitzaren ikaskuntzaren kalterako; aitzitik, ezagutza-eremu berrietara proiektatzen du, batuz.\nErronkak eta aukerak: Gaur egun, erabat ezinezkoa da pertsona bakoitzak jakintzaren eremu guztiak menderatzea, eta, era berean, gero eta beharrezkoago da ikuspegi global eta diziplinartekoa izatea, sormena eta transferentzia dantzan jartzeko. IKTek erraztu egin dezakete ikuspegi zabal horretara iristea. Argazkia: Jane M Sawyer (souldestine@cox.net). IKTek begikotasunak eta ezinikusiak eragiten dituzte?\nIKTek teknofiliak eta teknofobiak eragiten dituzte. Izan ere, muturretatik egiten da maiz teknologiarekiko harremana. Mutur batean, teknikak eskaintzen dituen aukera paregabeen interesa helburu nagusien aurretik jartzen duen erabiltzailea dugu (teknofilia); bestean, aldiz, teknika arbuiatu eta probetxurik ateratzen ez diona, ezintasunaz edo zerbait (eta hori ere ez da funtsezkoa) galtzeko halako beldur batez. Erronkak eta aukerak: Teknologia baino lehen jaiotakoek bakarrik hartzen dute teknologia halakotzat. Izan ere, hauxe ulertu behar dugu: gure ohiturek, eta, nolabait, teknologia-aurreko egoera batetik landu ditugun eraikuntza mentalek markatzen dutela teknologiari buruz dugun ikuspegia. Belaunaldi berriek ez dute zama hori eraman beharrik izango, eta ez dira filia eta fobietan eroriko.


BRÖNDEN Alfonbra, ile motzekoa, eskuz koloreaniztuna, 170x240 cm - IKEA\nBRÖNDEN Alfonbra, ile motzekoa\nBRÖNDENAlfonbra, ile motzekoa, eskuz koloreaniztuna\nAukeratu koloreaEskuz koloreaniztuna\n% 100 artilezkoak diren alfonbrak bakarrak dira, lan-baldintza onak eta bidezko soldatak eskaintzen dituzten Indiako antolatutako ehundegietako artisau adituen eskuz ehundu dituztelako.\nPieza bakoitza desberdina da, artisau aditu batek josi baitu eskuz.\nArtilezkoa denez, alfonbra oso iraunkorra da eta ez da erraz zikintzen.\nAlfonbra artisau adituek eskuz josi dute eta ukitu pertsonala ematen dio gelari.\nEskuz ehundutako alfonbra.\nArtilezko alfonbra berriek ilea botatzen dute. Normala da. Hasieran, xurga ezazu hautsa sarritan.\nProduktu honetan artilearen gisako material berriztagarriak erabiliz, material fosilak eta finituak erabiltzea ekiditen dugu.\nIKEA produktuetako artileek 2025erako “Artile-estandar arduratsuak” izeneko gidalerroak betetzea nahi dugu. Hori lortzeko, eskaera zorrotzak ezarriko ditugu animalien ongizatean, lurren kudeaketan eta trazabilitatean.\nLuzera: 240 cm\nZabalera: 170 cm\nTokia: 4.08 m²\nGainazalaren dentsitatea: 2630 g/m²\nAlfonbra, ile motzekoaArtikulu kopurua303.745.64\nLuzera: 174 cm\nPisua: 12.22 kg\nEsan agur alfonbra hegalariei!\nSTOPP eta STOPP FILT babes irristagaitzek zure alfonbrak bere lekuan finkatzen dituzte inor ez dadin irristatu. Moztu babesak zuk behar dituzun tamainetara. STOPP FILT babesak 4 mm-ko lodiera du; eskuz egindako korapiloko alfonbrak kontserbatzen laguntzen du eta alfonbrei itxura lodiagoa eta mamitsuagoa emango die.


Ciberespiral – Ikasle eta irakasle\nBlogak, berritzea edo zaharrak berri?\nSarritan aipatu ohi da blogak maldan behera doazela. Sarriegitan agian. Tira, badakigu bideoak irrati-izarra hil omen zuela (eta Twitterrek blogak akaso, joan den azaroan adierazi nuen bezala) baina katuek baino bizitza gehiago ei dauzka irratiak. Eta blogek?\nBlogak sortzea erraza da; irautea da kontua. Blog bat zer den zehaztea ere ez da erraza. Esate baterako, maiz esaten dut DEIAren auzo blogosferiko honetan maila desberdinetakoak daudela, baldintza desberdinetan gainera: nire ustez, askotan bere horretan errepikatu egiten dira egunkarian plazaratzen diren edukiak, blogetarako propio idatzi gabe, salbuespenak salbuespen.\nHorrelako betiko hausnarketetan eta zurrunbiloetan nabilela, bi sariren berri izan dut. Blogekin zerikusia dute edo izan dute biek, baina garai berriak datoz eremu horretan, antza denez.\nBlogetan da lehendabizikoa. Hirugarren ediziora heldu da dagoeneko, eta datorren astean emango dira sariak. Dagoeneko, 12 blog daude hautatuta lau kategoriatan finalista gisa. Ez dakit gogoan izango duzun baina blog hau ere tartean ibili zen 2014an, sarietara iritsi ez bazen ere. Dena den, apirilaren 4an egingo den ekitaldiaren izenak zer pentsatua eman dit: lehiaketa ixteko egingo den jardunaldiaren izenburua (eta edukia), “blogak testutik harago” da.\nBeste alde batetik, tradizioa bazeukan hezkuntza arloko blogen artean Espiral sariak, eta bertan ematen ziren zibak. Inoiz ere izan nintzen epaimahaikide. Baina aurten aldatu egin dute, eta urtetan blogen lehiaketa izan dena aldatu eta orokorrago egin dute 2019an.\nNora zoaz? Nora goaz? Beharbada, blogen mundutxo honetan ere zahartzen ari naiz (saritua izatea ez dakit kezkatzekoa den) eta ikuspegi tradizionalagotik ari naiz. Oraindik orain blogari aktiboa naizen arren,\nPosted on 2019/03/30 2019/03/30 Categories Sin categoríaTags Azkue Fundazioa, blogak, blogetan, Ciberespiral, EspiralLeave a comment on Blogak, berritzea edo zaharrak berri?


Estreinaldiak eta proposamen berritzaileak, Loraldian | El Correo\nZurekinEstreinaldiak eta proposamen berritzaileak, Loraldian\nEstreinaldiak eta proposamen berritzaileak, Loraldian\nJon Martinezek ardo bidaia gidatuko du. / Loraldia\nFestibalaren lehenengo astean arrakasta izugarria lortu ondoren (zortzi emanaldietatik zazpitan sarrerak agortu dira), bigarren asterako erabateko\nLoraldiaren lehenengo asteari buruzko balorazio orokorra egin zuten astelehenean festibalaren arduradunek. Adierazi zutenaren arabera, ikusle kopurua handia izan da eta ia ekitaldi guztietan sarrerak agortu dira. «Bigarren asteari begira erronka handiak ditugu begi bistan, estreinaldiak eta ikuskari bakar eta berezi batzuekin», azpimarratu zuten antolatzaileek.\nEgia da. Bigarren asteko proposamenak berriro ere mota askotarikoak izango dira, literatura, musika eta dantza arloko ikuskariekin. Erabateko estreinaldiak eta ikuskizun bakar eta bereziak eskainiko ditu Loraldiak. Literaturaren inguruko aurkezpen batekin hasi da aste honetako programazioa. Izan ere, atzo Ekaitz Goienetxeak Zaldi mamarroa nobela aurkeztu zuen publiko aurrean Bilboko Elkar liburudendan.\nMusikara salto egingo du gaur jaialdiak. Interesdunek Ruper Ordorikaren unibertsora hurbilduko dira, beste behin ere, ekarpen berrien bitartez, euskal musikagintzan izarrak diren beste egile batzuen eta Bernardo Atxaga eta Fermin Etxegoienen eskutik. Dabilen harriari so, azukre koxkorrak Ruper Ordorikarentzat ikuskizuna Kafe Antzokian ospatuko da gaueko bederatzietan.\nBihar, berriz, Hiru Emakume Arriaga Antzokiko produkzioaren estreinaldia izango dugu eta asteburuari bi proposamenekin emango zaio hasiera. Isturitzetik Etiopian barrena ikuskariak modu berritzailean literatura, musika eta ikus-entzunezkoak bilduko ditu. Horren oinarrian literatura arloko Artze eta Atxaga izen handien lanak izango ditugu.\nGure kulturan hain garrantzitsua den gastronomiak garrantzia izango du ere Loraldia jaialdian. 'Baigorritik Carcarrera. Euskal Herriko ardoetan zehar bidaia bat' ardo dastaketa musikatuaren bitartez interesdunek bost ardo dastatuko dituzte ostiralean, mokadu txiki batekin lagunduta. Ardo bidaia hau Jon Martinezek, Ardoonak egitasmoaren lemazainak, gidatuko du. Bidaide Maria Arriaga musikaria izango du eta kantuen bidez mahatsaren zukuaren unibertsoan zehar ibiliko dira parte hartzaileek.\nLarunbatean dantza proposamenei bereziki eskainitako asteburuan murgiltzeko aukera izango da, Sagartu, Hika teatroa eta Oinkari dantza taldearen lana, lehenengoz antzoki batean egingo dela.\nEta igandean, beste dantza bi ikuskizun: goizean eta hiru emanalditan, bereziki Kukaik Loraldirako sortutako Oteizak 110 ikuskaria eskainiko du. Antzespena Euskalduna Jauregiko espazio eta ikusleekin lotura bilatuko du. Eta iluntzean, Mikel Laboaren maisuaren lanean oinarritutako Lekeitioak ikuskaria estreinatuko du Mizel Theret dantzariak. Argi dago, beraz, Loraldia Festibalak aukera anitz eskainiko dizkiela interesdunei. Ez ezazu pentsa eta anima zaitez.\nBernardo Atxaga, Euskera\nEuskadiko Boxeo Txapelketak, asteburu honetan, Sestaon Juanito Oiarzabal eta Edurne Pasaban alpinistak 'Planeta Calleja'-n izango dira


Paraguay: Estatu kolperik ez! | Askapena\nBilatu Iraultzak kale itsuetan gertatzen dira.\nHemen zaudeHasiera Paraguay: Estatu kolperik ez!\nAZ, 06/27/2012 - 13:38 — admin\nEuskal Herria InternazionalistaAbya Yala\nAskapenak lehenik eta behin, pasa den ostiralean Paraguayen izandako estatu kolpea salatu eta gertaera hauetan kaltetuak izan diran nekazariei gure elkartasunik beroena bidali nahi genieke, herri langile osoa agurtzearekin batera.\nBeste behin ere agerian geratu dira kapitala eta oligarkiaren interesen defentsan guztiak balio duela. Paraguayko gertakarietan hain zuzen ere, aspalditik zetozen prestaketa lanak,gobernuaren aurkako erasoak, nahiz eta zoritxarrez, Lugoren agintadian sozialki egindakoonarpenak baino gehiago nabarmendu eskuinari eman beharreko kontsezioak.\nHala ere eta egiari zor, Lugok nekazal erreforma eta bestelako eskaera zenbait alde batera utzi bazituen ere, hezkuntza eta osasungintzan besteak beste, herrialde honek azken hamarkada luzeetan ezagutu gabeko eskubideak berreskuratu zituen. Eta itxura denez, herri sektoreetatik gobernuak egindakoa gutxi zela aladarrikatu arren, eskuinari, kapitalismoa ordezkatzen dutenei, aski\nzitzaien, egindako gutxiak ere erantzun irmoa behar zuen nonbait.\nHonela, beste behin ere, estatu kolpe batek esnatu gaitu Latinoamerikan, azken urteetan berriz ere mekanismo basatiagoei, albo batera utzi zituzten lanabes zaharrei heldu diete gobernu aurrerakoien egin ahala mozteko desiotan eta demokrazia faxismoz mozorrotzen da ustekabean. Zenbaitetan militarki inbaditu beharrean izan dira, 2009an Hondurasen egin zuten bezala, edo duela hamar urte Venezuelan egin zuten gisan. Beste zenbatetan ordea, inbasio edo estatu golpeak humanitarismoz jantzi beharrean dira, Haitin egin zuten eran.\nBolivia eta Paraguayko kasuetan berriz, istilu batzuk sorrarazi behar dituzte lehenik, ondoren gorbernuaren aldaketa eta estatu golpea gauzatu ahal izateko.\nGertaera hauek baina, irakaspen eta argibide zenbait eskaintzen dizkigute eta ezin dugu gertaera hauen gaineko irakurketa hutsean geratu. Lehenik eta behin, Paraguayko gertaeriek, Libia nahiz Sirian izaten ari direnek, erakusten digutena da, prestau beharrean gaudela, eraso inperialistak, edo kapitalismoaren ofentsiba berrituak, mozorroak mozorro, egiteko historiko bati erantzuten diolako, klase pribilegioak mantentzeari alegia. Desinformazio eta manipulazioek ez gaitzatela ezkutatu azpian, mamian dagoena!\nBigarrenik, herri langileak jakin behar dugu, gure interesen alde egindako aurrerapausu bakoitza defendatu beharra izango dugula, izan ere, emandako pausuen araberakoa izango da etsaiaren erantzuna. Beraz, lege aldaketa edo hauteskundeetako emaitza soilak ez dute balio lorturikoa mantentzeko, lorturikoa defendatu beharko da eta Venezuelan egin zuten gisan, kaleak hartu eta herri antolakuntza bidez berreskuratu beharko da estatu golpe edo inbasio bidez osturikoa.\nEspero dezagun beraz, bere onerako Paraguayko herriak bide honi eustea, zorterik onena opa diegu eta gure elkartasunik beroena.\nEstatu kolperik ez!\nGora Paraguayko herria!


Iragana orainari josteko beste hari bat | Kultura | Berria\nPello Errota bertsolariaren datorren urteko mendeurrenaren babesean, Pello Errota ez beste bertsolari baten ahotsa ezagutaraztea. Horixe egin zuten herenegun arratsean Bernardo Atxaga idazleak eta Joxan Goikoetxea musikariak, Asteasuko (Gipuzkoa) udaletxeko batzar aretoan, Maialen Lujanbio eta Anjel Mari Peñagarikano bertsolarien puntuak lagun. Atxagaren Muskerraren bidea liburuko gogoeten bidetik, bertsolaritzaren historia josteko hariak aurkitzeko eta mugarriak finkatzeko.\nHariak, izan ere, ez dira alferrik galtzekoak. «Gurea bezalako herri txiki batentzat, iragana eta oraina lotzen dituen hariak —batzuetan armiarma sare bateko haria bezain fina izanik ere— izugarrizko garrantzia dauka», zioen Atxagak. Txikiak, «normalean», euskarri handiagoa behar duelako munduan egoteko. Iraganeko lotura hori oso garrantzitsua izanik ere, baina, garai bateko gauza guztiak ontzat ezin direla jo erantsi zuen: «Orainera bezala, auzoarengana bezala jo behar dugu iraganera, edertasun edo jakintza bila». Edertasunaren erakusgarri, Pedro Jose Elizegi Maiz Pello Errota-ren alaba Mikela Elizegi Bengoetxearen memoria liburua nabarmendu zuen.\nSegidan, bertsolaritzaren historian «mugarria» den grabazio baten inguruko ikerketa aurkeztu zuen Goikoetxeak: «Mugarri bat da, altxorra, ezagutzen dugun lehendabizikoa delako». Columbia-Regal etxeak emandako Asteasu y Txirrita diskoa. Grabagailuari kantatzen dioten bertsolari harrituak eta irrintzi amaigabe bat. 1935ean Inazio Eizmendi Manterola Basarri-k lehenengo Bertsolari Eguneko txapelketa irabazi zueneko mugarriaren aurreko mugarri bat. Mezetara gutxi joaten ziren eta lagun zuten hotsaren doinuan kantatzeko ohitura zuten bertsolaritza garaien lekukotza, Atxagaren arabera: «Alderatu nola kantatzen zuen Basarrik eta nola kantatzen duen Txirritak grabazio honetan. Grabazio honen garaiko bertsolariek ez zuten elizan bezala kantatzen ikasten. Anbuerrik garrasi batean kantatzen du. Ahotsa ez da modulatua, hezia. Premiaren eta inguruko hotsak erakusten duenaren arabera kantatzen da». Anbuerri. Aranburu Berri, nahiago bada. Asteasuko Aranburu Berri baserrian 1887an jaiotako eta 1931n hildako Jose Migel Bitoria Agote. Asteasu y Txirrita diskoko Asteasu. Txirritari berari txapelketetan aurre hartu izan zion bertsolaria. Berdekeriak kantatu zalea. Bertsoak jartzen dirua ugari egin omen zuena. Asteasu ezizenez ageri da Koldo Mitxelena Kulturunean gordetzen diren Antonio Zabalaren agiri argitaragabe batzuetan. Halaxe izendatzen du Manuel Olaizola Urbieta Uztapide-k ere bere liburuan.\nDuela mende laurden inguru agertu ziren Asteasu y Txirrita diskoaren bi kopia: bata Eresbil Musikaren Euskal Artxiboan; baserri bateko ganbaran bestea. Grabazioan Jose Manuel Lujanbio Retegi Txirrita-rekin kantari entzun zitekeen bertsolaria, hasiera batean, Pello Errota zela uste izan zen, Asteasuko bertsolari ezagunena baitzen. Pello Errota hil ostekoa da diskoa, baina, Goikoetxearen esanetan. 1926ko San Tomas egunean Donostiako Bellas Artes antzokian grabatutakoa.\nMugarriaren aurreko beste data mugarri bat eman zuen Atxagak: 1918ko irailaren 5a. Eusko Ikaskuntzak lehen biltzarra egin zuen egun hartan Oñatin (Gipuzkoa), eta Euskaltzaindia sortzea erabaki. «1918ra arte, bertsolaritza karlismoak babestu zuen. Arazo bat zeukan, baina, bertsoak pikareskoak zirelako normalean». Karlismoaren babesa galdu ondoren, jeltzaleen babesa etorriko zen. «Oñatiko 1918ko kongresuan, aleman batek esan zuen euskaldunek ez zutela Heinrich Heineren mailako poetarik, eta bertsolaritzaren lehen teorikoa izan zen Manuel Lekuonak erantzun zion herri bakoitzean gutxienez poeta handi bat zutela». Bertsolariez ari zen Lekuona. Hala erabaki omen zuen Literatura oral euskérica idaztea. EAJkoen babesak ere bazuen ertzik, baina, Atxagaren arabera: «Bertsolariak ez ziren garbizaleak». Horren lekuko da Asteasu y Txirrita diskoa. Hala, hastapenetan, bertsolariak ez zituzten ekitaldietako lehen lerroan jartzen jeltzaleek. «Hori aldatu zuen Aitzolek, bertsolariak euskal kulturaren euskarri zirela esan zuenean».\nEta Anjel Mari Peñagarikanoren eta Maialen Lujanbioren bertsoaldia etorri zen, ordura artekoan entzundakoak eta Pello Errota gai hartuta. «Bertso sorta bat tiratu dute/ ilunpetatik argira/ Guriak berriz beste askoren/ artian galduko dira», kantatu zuen Lujanbiok. «Kantatzen zuten bildurrik gabe/ goizian da iluntzian/ Kantatzen zuten bere herrian/ eta gure probintzian/ Gaur egun onak badaude baina/ orduan ere bazian», Peñagarikanok. Bukaeran, doinu zaharrak erabiliz kantatu zuten, Goikoetxearen soinua lagun zutela.\nEkitaldira joan ziren guztiak Xabier Leteren Gabon, Txirrita antzezlanaren kopia bana besapean zutela bueltatu ziren etxera.


Eureka! Zientzia Museoaren Lagunak\nDena duzu alde EZ ALDE EGIN!\nLagun-txartel murriztua. 18 urte beherakoentzat eta 65 urtetik gorakoentzat. Urteko kuota: 33€.\nHelduen lagun-txartela. 18-65 urte bitartekoentzat; 12 urtetik beherako seme-alabak doan sartzeko aukera. Urteko kuota: 45€.\nFamiliako lagun-txartela. Bi heldu eta 12 urtetik beherako seme-alabak. Urteko kuota: 75€.\nBizitza sentsazioz betea dago: ikusi, ukitu, entzun, behatu... Hori dela eta, zugandik oso gertu, gune berezi eta ezberdin bat duzu Zientziaren inguruan noizbait egin dituzun galderek erantzuna izango dute gune horretan.\nNola? Eureka! Zientzia Museoaren lagun eginda, besterik gabe.\nMesedez, bete honekin batera bidaltzen dizugun galdetegia eta bidali guri.\nBEHERAPENAK EUREKA!-REN LAGUNA IZATEAGATIK\nABONATUEN BETE BEHARREKO ARAUAK *\nHala, abantaila hauek izango dituzu:\nNahi beste aldiz sar zaitezke Museoko erakusketa iraunkorrera eta aldi berean programatutako animazio edo ikuskizunetaz gozatu.\nNahi duzunean joan zaitezke Planetarioko saioetara (> 4 urte).\nMuseoak antolatzen dituen jardueretan beherapenak izango dituzu, ikastaroetan (robotika, astronomia,…), txangoetan edo Zientzia Txokoetan, besteak beste.\n12 urtetik beherako seme-alabei txartel propioa emango diegu doan.\nEureka! Zientzia Museoko kafetegi-jatetxean deskontu bereziak (pintxo, kafe eta menuetan).\nMuseoko Lagunentzat % 10 deskontua Eureka!ko dendako produktu guztietan.\nAldizka, posta elektroniko bidez, musoak antolatzen dituen jardueren berri izango duzu.\nEureka!-ko lagun berria izanik, garrantzitsua da baita ere, abonatuek bete beharreko arauak ezagutzea:\nEureka! museora egingo duzun hurrengo bisitan, zure txarteleko kide bakoitzaren argazki bat aterako dizuete harreran bertan eta txartelak emango dizkizueta. Txartel hauek pertsonalak eta besterenezinak dira eta gaizki erabiliz gero, automatikoko baja emango diogu eta ez dugu dirua itzuliko.\nMuseoa edo Planetarioa bisitatu nahi den aldiero, beharrezkoa da txartela nortasun agiriarekin batera harreran erakustea\nHaurrek 12 urte betetzen dituztenean, helduaren txarteleko onuradun izateari utzi eta berain txartel propioa egin beharko dute, kuota murriztuarekin.\nOrdainketa helbideratuta duten txartelak automatikoki berrituko dira, epe-muga iritsi baino hilebete lehen kontrako esan ezean.\n(*) Toki-kopuruaren arabera.\nEureka!-ren enpresa lagun izateko aukera ematen dizugu. Ez dugu nahi zientziaren eremea esparru itxia izaterik, guztientzako irekitako lekua baizik, elkarrekin bultzatzeko zientziaren hedapena eta garapena.\nGipuzkoan parekorik ez duen eremu bat jarzen dugu zure eskura: erakusketa finko landua du, munduko planetarium aurreratuenetako bat, eta bilerak, ekitaldi eta abar egiteko eremu esklusiboak.\nTXARTEL - KOP. Precio\n2 800€-ko urteko kuota\n4 1.500€-ko urteko kuota\n6 2.200€-ko urteko kuota\nBete eta bidali, mesedez, erantsitako formularioa. Hortik denbora gutxira bidaliko dizkizugu eskatutako txartelak.\nENPRESA LAGUNA IZATEKO FORMULARIOA\n* Eureka! enpresa laguna-ren zerrenda ikusteko.\n- Nahi bestetan sartzea museora eta Planetariumera*, eta animazio eta erakuskaldietan parte hartzeko aukera.\n- Txartel pertsonalizatuak.\n- Deskontuak eremuak alokatzeko enpresaren jardueretarako, eta, 4 txartel edo gehiago izanez gero, urtean behin Koperniko aretoa erabiltzeko aukera, zure ekitaldietarako, inongo kosturik gabe.\n- Museoan egiten diren jarduera kultural eta programazio berezietarako gonbidapena.\n- Enpresa lagunen aipamena WEBGUNEAN.


Ospakizunak | HEGOALDE IKASTOLA | 2 orrialdea\nKategoriaren artxiboa: Ospakizunak\n23/04/2021 -n Administrazioa-kargitaratuta\nGaur ikastolan LIBURUAREN EGUNA modu polit-polit batean ospatu dugu. Ikastaldeek erreferentzia taldeei (bikoteei) sortu dituzten kamishibaiak irakurri dizkiete patioko toki ezinhobeetan. Zatoz gurekin fantasia mundu zoragarri honetara!\nKategoriak Berriak, Jarduerak, Ospakizunak\t| Utzi erantzuna\nKORRIKA TXIKIA 2021\n31/03/2021 -n Administrazioa-kargitaratuta\nGurasoekin goizetan “egun on” aukeratu\nlagunekin jolasteko euskara aukeratu\naiton-amonak agurtzeko “agur” esan\nmarrazki bizidunak euskaraz ikusi\neuskaraz idatzi; koadernoetan, whataap-ean, hangouts-ean…\nmendian euskaraz aritu\nEuskara aukeratu, euskaraz bizi!\nBERDINTASUNAREN ASTEA 2021\nAste honetan ikastolan BERDINTASUNAREN ASTEA ospatu dugu. Joko kooperatibo eta integratzaileetan aritu gara, “Nire gorputza da” kanta abestu eta dantzatu dugu eta familiek ekarritako generoak apurtzeko rolak argazkiekin egindako murala bisitatu dugu.\n12/02/2021 -n Administrazioa-kargitaratuta\nGaur Inauteri egun polit-polita bizi izan dugu Hegoalden! Argazkiak eta bideoak ikasi nahi dituzue?\nOTSAILAK 11 – EMAKUME ZIENTZIALARIEN EGUNA\n11/02/2021 -n Administrazioa-kargitaratuta\nPasa den otsailaren 11n Neska eta Emakume Zientzialarien Nazioarteko Egunaren harira ikastolako gela guztien artean erakusketa polit hau prestatu genuen. Gela bakoitzean zientzia esparru bat hartu eta arlo horretan erreferente diren emakumeak ezagutu genituen.\nSANTA AGEDA BEZPERA 2021\n04/02/2021 -n Administrazioa-kargitaratuta\nAurten, urtero bezala, otsailak 4an Santa Ageda bezperan abestera auzora atera gara.\n22/12/2020 -n Administrazioa-kargitaratuta\nHiruhileko berezi baina polit hau bukatu da eta gaur Olentzero festa ikaragarri polita izan dugu. Orain, deskantsatu, deskonektatu eta familia eta lagunekin ahal den neurrian gozatu.\nHona hemen gaurko argazki eta bideoak:\nOLENTZERO 2020 – ARGAZKI ETA BIDEOAK\nGaur, urtero egiten dugun moduan, ikasleek sortu dituzten bazterrekoak beste ikasleei oparitu dizkiete. Zenbait kasutan bikoteei eman dizkiete eta beste zenbaitetan beste ikasle lagunei. Ikastolan dugun ohitura polit hau izugarri gustatzen zaigu eta polit-polita da lagunen poztasuna ikustea.\n26/06/2020 -n Administrazioa-kargitaratuta\nGaur, ekainak 26, 6. mailakoei azken agurra egin diegu eta Hegoaldeko zapia jantzi eta argazkia banatu diegu. Nahiz eta ikasturte bukaera arraro-xamarra izan den, ekitaldi hau polita eta hunkigarria izan da. Zorte on eta muxu pila, lagunak!\nKategoriak Berriak, LH 6. maila, Ospakizunak\t| Utzi erantzuna\n21/02/2020 -n Administrazioa-kargitaratuta\nGaur, otsailak 21, Inauteri egun zoragarria izan dugu. Hona hemen argazkiak, gaika sailkatuta:\n18/02/2020 -n Administrazioa-kargitaratuta\nMartxoaren 2tik 6ra, Hegoalden Berdintasunaren astea ospatuko dugu. Berdintasun aste honi hasiera emateko, martxoaren 2an, arratsaldeko 17:00etan, “Trans-Formatzen” dokumentala ikusteko aukera izanen dugu, zentroko langile eta familiei gonbidapena luzatuz.\nHona hemen zenbait argazki.\n20/12/2019 -n Administrazioa-kargitaratuta\nOlentzero gure ikastetxean pasa zuen goiz erdia.Gero, gaztainak jan ondoren, kalejira, sua eta dantzak egon ziren gure ikastetxean.\nHona hemen 1. argazki-albuma.\nHona hemen 2. argazki-albuma.